Radio Tivat | Usvojen budžet opštine za 2019.\n21 дец Usvojen budžet opštine za 2019.\nUz prisustvo 25 odbornika nakon četiri ipo sata završena je posljednja ovogodišnja sjednica Skupštine opštine Tivat, koju su, na momente obilježile i teške riječi uvrede. I ovo skupštinsko zasijedanje Radio Tivat je direktno prenosio.\nMileta Rabrenović je u ime Odbora za Statu i propise predložio da se sa dnevnog reda skine čak 14 tačaka jer nisu ispunjeni formalno pravni uslovi. Odbornici su se izjašnjavali pojedinačno o ovim tačkama i jednoglasno su odlučili da se danas ne raspravlja o donošenju DUPa Lepetane, donošenju UP „Turistička zona Lepetane“, predlogu Odluke o zaradama lokalnih funkcionera i zaradama lokalnih službenika i namještenika u Opštini Tivat, te više odluka iz imovinsko pravne oblasti. Kako je istakao predsjednik Parlamenta Ivan Novosel, za neke od ovih odluka nije stiglo potrebno mišljenje Ministarstva finansija.\nBudimir Cupara sa liste „Arsenal za Tivat“ je predložio da se sa dnenvog reda skinu još dvije tačke – Predlog budžeta opštine za narednu godinu i Plan i program rada Komunalnog za 2019. Po njegovoj ocjeni nisu se stekli uslovi za raspravu o ovim dokumnetima:\n„U predlogu budžeta Opštine nisu precizno definisani radovi. Moraju se precizirati investicije, kao na primjer izgradnja puta za Cacovo i sredstva opredjeljena Centru za kulturu. Takođe, ja stalno insistiram da se budžet donosi uporedo sa Programom uređenja prostora.\nU finansijskom planu Komunalnog nisu usaglašeni parametri koji se odnose na sredstva iz budžeta. Obrađivač nije našao za shodno da ispravi greške. To je urađšeno sumneo, ali nije pismeno, što je neohodno. Zbog toga sam ja i napustio sjednicu Odbora za statut i propise, jer se svi ključni predlozi opozicije odbijaju“ – kazao je Cupara zamjerajući što u izvještaju Odbora nije konstatovano njegovo izdvojeno mišljenje.\nPredsjednik Parlamenta Ivan Novosel je istakao da su se stekli svi foremalno pravni uslovi za raspravu o predlogu budžeta opštine za 2019.\nOba Cuparina predloga su odbijena istovjetnim glasanjem, 2 glasa za, 19 protiv i 2 uzdržana glasa.\nPredsjednik Skupštine je saopštio da je stigao i predlog predsjednika opštine za dopunu dnevnog reda sa novom tačkom – Rješenje imovinsko pravnih odnosa Mitropolije Crnogorsko primorske i Opštine Tivat.\nMileta Rabrenović iz DPS je rekao da su ispunjeni svi formalno pravni uslovi, ali je predložio da se zbog obimnog dnevnog reda, o ovom pitanju raspravlja na narednom zasijedanju.\nSa tim se složila većina odbornika, a za uvrštavanje u dnevni red današnje sjednice bio je samo odbornik HGI Adrijan Vuksanović. Jedan odbornik je bio uzdržan a 21 protiv.\nZapisnik sa prethodne sjednice usvojen je jednoglasno, bez primjedbi.\nTeške riječi, uvrede, opomene i recitacije zasjenile su ekonomske teme i obilježile raspravu o Predlogu odluke o budžetu opštine Tivat za 2019. godinu u iznosu od 20 miliona i 961 hiljadu eura. Nakon dvoipočasovne rasprave ovu očekivano najvažniju tačku 26. skupštinskog zasijedanja odbornici su podržali sa 20 glasova za, dva protiv i 4 uzdržana glasa.\nRajka Jovićević, sekretarka Sekretarijata za finansije i lokalne javne prihode ukazala je na tehničke izmjene u tekstu odluke i istakla da Sekretarijat za energetsku efikasnost više ne postoji i da su iz predloženog teksta skinute sve stavke namijenjene njemu kao i stavke sa kontom nula. Objasnila je da je Služba za zajedničke poslove preuzela dio poslova Sekretarijata za lokalnu samoupravu pa su shodno tome prebačena sredstva namijenjena tom Sekretarijatu. Ona je istakla da za predlog odluke dobili pozitivno mišljenje Ministarstva finansija i podsjetila da je budžet zasnovan na mjerama ekonomske politike Vlade Crne Gore i da su nastojali da ostvare ravnotežu prihoda i izdataka. Jovićevićeva je rekla da su svoje primjedbe i predloge tokom javne rasprave iznijeli korisnici budžeta, precizirajući neke od najvažnijih stavki budžeta.\nPredstavnici skupštinskih odbora predložili su skupštini usvajanje, a Radoš Gospić iz Savjeta za razvoj i zaštitu lokalne samouprave je svesrdno prihvatio odluku o budžetu ističući da je „rađen po svim načelima budžetske prakse i u skladu sa mjerama ekološke politike Vlade“.\nMiomir Abović, odbornik Tivatske akcije je ocijenio da je u pitanju „kombinacija potrošačkog i nerealnog budžeta“. Obrazlažući tu kvalifakciju naglasio je da je budžetom predviđena 131.000 eura više u odnosu na 2018. godinu. „Jasno je da je bilo dosta partijskog zapošljavanja. Blizu je izborna 2020. godina i sigurno je da će još više novca građana biti namijenjeno za partijsko zapošljavanje“, rekao je Abović dodajući da je budžet po njegovog ocjeni nerealan jer je u njemu dosta kapitalnih projekata koji godinama nijesu ostvareni i da je barem 10 stavki iz prethodnog perioda nerealizovano. Naveo je da je i ovaj budžet planirao 2,5 miliona eura sredstava za komunalno opremanje objekata iako u prošlom ni 50 odsto tih sredstava nije ostvareno. Među projektima koji neće biti realizovani ni tokom 2019. godine, Abović je naveo izgradnju Vatrogasnog doma, šetališta Belani i kanalizacije u Donjoj Lastvi i kružnog toko na Jadranskoj magistrali kod zgrade stare opštine. Upitao je zbog čega je predviđeno 15.000 eura za nabavku novog vozila i u koju stavku je planirano plaćanje fasade za Dom kulture u Donjoj Lastvi zbog koga je Agencija za sprječavanje korupcije upozorila Duks kroatorum na postojanje konflikta interesa.\nReplicirajući Aboviću, odbornik HGI Adrijan Vuksanović je rekao da Abović „nikad nije pričao Domu kulture u Lepetanima i drugim domovima koji zvrje prazni a smeta mu Dom kulture u Donjoj Lastvi koji je obnovio Duks kroatorum“. „Kad je ovaj dom bio polurazrušen i kad je iz njega raslo drveće nije vam smetalo. Smeta vam dom koji smo obnovili i koji je otvoren za sve. Smeta vam jer vas podsjeća na ono što ne možete da zaboravite“, rekao je Vuksanović.\nUprkos upozorenjima predsjednika Skupštine Ivana Novosela, da krši poslovnik i da mu ne da riječ jer nije dozvoljena „replika na repliku“ Miomir Abović je rekao da je Vuksanović kao predsjednik skupštinskog odbora za eurointegracije kome je ASK konstatovala da je u sukobu interesa, poslednji koji bi trebalo da govori o toj temi za skupštinskom govornicom. „Meni ne smeta Dom kulture u Donjoj Lastvi već bezakonje“, poručio je Abović.\nPredsjednik SO Ivan Novosel je konstatovao da je Abović grubo prekršio poslovnik jer mu nije dao riječ, a odbornik Bokeškog Foruma Andrija Petković je uzvratio proceduralnim pitanjem Novoselu ko je on da odlučuje šta je uvredljivo a šta nije.\nNakon Abovića, mimo saglasnosti Novosela koji mu nije dao riječ, i Adrijan Vuksanović je za skupštinskom govornicom rekao da je „Abović dobar u ponižavanju samog sebe i da je najmanje on pozvan da priča o vulgarnostima“.\n„Nijesam više predsjednik skupštinskog Odbora za eurointegracije, to mjesto je pripalo kolegama iz opozicije. Svi koji rade i griješe, a mi poštujemo državne institucije i ponašaćemo se shodno njihovim preporukama. Umjesto Abovićevih sterilnih izlaganja mogu reći da ja kao bivši pedagoški radnik nikad ne bih za ovom govornicom govorio kada bi neka od mojih učenica imala primjedbe na moj rad“, rekao je Vuksanović.\nAbović je iz skupštinske klupe Vuksanoviću uputio uvrede da je „đubre udbaško“, a sa klupe je povodom Vuksanovićevog nastupa reagovao i njegov stranački kolega Mirko Kovačević.\nVuksanović je uzvratio da ga ne vrijeđaju Abovićevi istupi jer je „njegov cilj raspad sistema“.\nIvan Novosel je pozvao odbornike na odgovornost i poručio da ovakvi ispadi ne služe za pohvalu skupštini i upozorio Abovića na dobacivanje sa klupe.\nNakon trenutnog smirivanja strasti, Andrija Petković je u svom izlaganju poručio da sve što se u poslednje vrijeme dešava u lokalnom parlamentu „postaje degutantno“. On je poručio da su budžet iz 2017. godine nazvali „podgoričkim“ jer donijet u Podgorici, a ovaj je nazvao „poltronskim“. „Ovaj je budžet poltronski jer je pisan u Podgorici, Tivćani nijesu učestvovali u njegovom pisanju. Pisali su ga poltroni za račun podgoričkih gospodara za potrebe poltrončića koji će se od njega okoristiti, da bi im nekom crkavicom zapušili usta“, rekao je Petković.\nIvan Novosel je upozorio i Petkovića da ne upotrebljava uvredljive riječi, a on je uzvratio da prvo nauči padeže. „Ako ne smijem da kažem poltron, lopov i hohštapler recite mi šta mogu da kažem“, rekao je Petković.\nOn je ponovio da će najveću korist od budžeta imati „tivatski poltrončići“ i da je to „novi oblik profiterstva“. „Devedesetih su bili ratni a sad su budžetski profiteri. Cilj opravdava sredstva“, rekao je Petković dodajući da su stavke medijske i promotivne aktivnosti u ovom budžetu kroz sredstva predviđena za razne sekretarijate dostigla cifru od 300.000 eura, a da je predsjednik opštine Siniša Kusovac ukinuo komisiju za jednokratnu novčanu pomoć „jer idu izbori, a on sredstva želi sam da dijeli“.\nSekretarka Rajka Jovićević je rekla Aboviću da će prihodi od zakupa Doma kulture u Donjoj Lastvi biti uvršteni u stavku „Prihodi od zakupa poslovnog prostora“, a da je nabavka novog vozila planirana za potrebe koordinatora rada Mjesnih zajednica. Ona je rekla da su sredstva namijenjena za medijske i promotivne aktivnosti raspoređena po sekretarijatima i namijenjena za razne potrebe i aktivnosti. Jovićevićeva je rekla da sredstvima tekuće rezerve sad raspolaže Služba predsjednika opštine, a sredstva za stručna usavršavanja i publikacije koja su stavljena u stavku kod glavnog administratora su namijenjena za sve opštinske službe.\nOdbornik Arsenala za Tivat, Budimir Cupara je primijetio da metodologija izrade budžeta nije korektna i da se građani i odbornici u njegovu izradu uključuju tek tokom procesa javne rasprave. On je predložio da se tok treba raditi od jula mjeseca i da koordinator za MZ tada treba da prikuplja predloge u tivatskim naseljima. Cupara je istakao da je on tokom javne rasprave dao niz predloga u pisanoj formi a ništa konkretno tim povodom nije urađeno. „Koji je onda smisao rada? Neke od tih predloga upućujem poslednje tri godine. Tražio sam da mi se pismeno odgovori, a ništa nijesam dobio“, rekao je Cupara.\nOn je pitao zbog čega su sredstva za CZK uvećana za 250.000 eura u odnosu na prošlu godinu i pitao zašto u odlucinema uporedne kolone za 2018. godinu. Upitao je i koliko je sredstava predviđeno za Drugi tivatski međunarodni karneval, šta je sa urbanističkim projektom Opatovo i poslovno stambenim projektom Lukovića barake koji je bio naveden i u izbornom programu DPS.\nCupara je naglasio i da uklanjanje kablovskog voda Vrijes-Mažina ne bi koštao ni 20.000 eura, a oslobodio bi 73 urbanističke parcele za stanovanje manje gustine.\nOdbornica SDP Bernarda Moškov je rekla da su odbornici ove stranke iznijeli svoje predloge na javnim raspravama o budžetu, a nijesu dobili nikakav odgovor. Ona je pročitala svoj dopis Sekretarijatu za finansije od 28.novembra u kome je tražila odgovor za zamjenu akdekvatnim rastinjem kanarskih palmi na gradskoj rivi Pine i prihranjivanje tivatskih plaža pijeskom.\nPredstavnik Matice Boke, Ivan Starčević je primijetio da ni ova odluka o budžetu ne sadrži analitičke kartice za projekte kapitalnih investicija koji bi eliminisao nedoumice.\nOn je upitao zbog čega su uvećena planirana sredstva od poreza na nepokretnosti i da li to znači da očekujemo podizanje novih objekata i zbog čega je planirano čak 100.000 eura za ulaganja u softver.\nStarčević je kritikovao stavku u kojoj je svega 7.000 eura namijenjeno za Službu zaštite i spasavanja, a za NVO 60.000 eura.\nUpitao je da li opština razmišlja da Maticu Boke konačno uvrsti među NVO od posebnog značaja obzirom da je realizovala veliki broj izdavačkih projekata, likovnih izložbi i tribina o raznim zakonima na korist svih građana. Starčević je ocijenio da su 80.000 eura namijenjenih za sudske postupke „bačene pare“ i tražio analitiku za 20.000 eura namijenjenih za 6 tivatskih Mjesnih zajednica. Kritikovao je i Miletu Rabrenovića i Ivana Novosela zbog odluke da u dnevni red ne uvrste tačku o razmjeni zamljišta između opštine i Mitropolije crnogorsko primorske.\nIvan Novosel je rekao da nikad sa njim nije razgovao na tu temu i ne zna odakle mu te informacije.\nOdbornik TA Mirko Kovačević je istakao da je nastavljena praksa da se uz budžet ne dobija Program uređenja prostora što je uobičajeno u kotorskoj i budvanskoj opštini.\nOn je rekao da je iznos od 2,5 miliona eura koliko je planirano od naknada za komunalno opremanje nerealno i da se neće uspjeti realizovati kao ni prošlih godina.\n„Mimo budžeta prolazi ogroman novac, sigurno bar 10 miliona eura od nelegalne gradnje. Čak je i premijer Duško Marković rekao da buja nelegalna izgradnja i da ne zna da li je problem u zakonu ili njegovom sprovođenju“, rekao je Kovačević dodajući da su oni uzalud upozoravali da će Zakon o uređenju prostora i izgradnji objekata vrlo brzo devastirati prostor u Crnoj Gori. Kovačević je naglasio da opštine više direktno ne dobijaju sredstva od Morskog dobra i potvrdio da je Siniša Kusovac stavio van snage odluku o Komisiji za socijalna pitanja bez obrazloženja. On je ponovio da je očigledno da Kusovac sam želi da raspolaže sa tim sredstvima jer se primiču lokalni izbori 2020. godine. Rekao je da ga čudi to što opština ne želi da pomogne Komunalnom DOO u nabavci novih kamiona za odvoz smeća i pitao šta je tačno predviđeno da se ekspropriiše za predviđeni iznos od 2,3 miliona eura. Kovačević je rekao da nedostaju detalji o budžetom predviđenoj modernizaciji lokalnih saobraćajnica kao i podaci i rekonstrukciji sportskih terena na otvorenom. „O realizaciji kapitalnih investicija dovoljno govori podatak da ne možemo završiti ni sitan infrastruktruni projekat kao što je izgradnja saobraćajnice u Cacovu, druga faza. 170 metara ulice gradite tri godine, a čitavu ovu godinu potrošili ste na polaganje cijevi za kanalizaciju, struju i vodu. Radovima se ne vidi kraj iako su vas građani redovno informisali“, rekao je Kovačević.\nSekretarka Sekretarijata za imovinu Rita Mitrović je rekla da su iznosom od 2,3 miliona eura obuhvaćeni svi izdaci za imovinu koji se vode u svim sudskim procesima. Ona je objasnila da je u najvećem broju slučajeva riječ o saobraćajnicama koje su izgrađene na privatnom zemljištu i za koje ne postoji osnova za vraćanje. Postrojenje za prečišćavanje otpadnih voda je izgrađeno uglavnom na privatnom zemljištu i opština se, kako je istakla, obavezala da plati vlasnicima zemljište. Najavila je da sledeće godine slijedi eksproprijacija zemljišta za saobraćajnicu u Gornjem Seljanovu i da će se sve to naći u Programu uređenja prostora.\nOdgovorajući Cupari, sekretarka za kulturu i društvene djelatnosti Dubravka Nikčević je rekla da je Međunarodni karneval u Tivtu dobio sve pohvale i da će opština naredni karneval podržati sa 20.000 eura. Ona je rekla da opština ne treba da bude glavna adresa za finansiranje takvih manifestacija i da će događaj podržati TO i turistička privreda grada.\nBudimir Cupara se složio da opština ne treba da bude jedina adresa za finansiranje karnevala i zaključio je da je Tivat karnevalom dobio mnogo u cilju promocije turističke destinacije.\nTamara Furtula, sekretarka Sekretarijata za planiranje prostora i održivi razvoj je najavila da će Program uređenja prostora i Izvještaj o uređenju prostora biti usvojeni na sledećoj skupštinskoj sjednici nakon sprovedene javne rasprave.\nOdbornik SDP Ivo Marić je rekao da je 2,3 miliona eura kako se ranije čulo trebalo ići za uređenje zemljišta a ne za eksproprijaciju. On je rekao da ograda oko lučice Kalimanj još uvijek nije završena što baca sjenku na način realizacije kapitalnih projekata u Tivtu.\nOdgovorajući na kritike i primjedbe iz oppzicionih redova, predsjednik opštine Siniša Kusovac je potvrdio da će Program uređenja prostora biti donijet na skupštinskoj sjednici nakon novogodišnjih praznika i javne rasprave na kojoj će se skupiti sve primjedbe građana o tome koje lokalne saobraćajnice treba modenizovati i rekonstruisati. Složio se sa primjedbom Iva Marića da ogradu oko lučice Kalimanj treba što prije postaviti. „Komisija za socijalna pitanja koja je odlučivala o raspodjeli jednokratne novčane pomoći bio je gest dobre volje moje prethodnice Snežane Matijević. Obzirom da takva komisija nije predviđena odlukom, taj gest ne mora biti i moj“, rekao je Kusovac dodajući da je godina na izmaku bila u znaku značajnijih ulaganja u objekte kulture a da će u narednoj veći iznos novca biti namijenjen za održavanje Festivala Purgatorije i druge kulturne manifestacije, kao i karneval.\nOn je rekao da analitičke kartice ne moraju biti sastavni dio odluke o budžetu i da to ko želi može naći u projektnoj dokumentaciji i u predračunima. Oko izgradnje objekta Lukovića barake rekao je da opština čeka odgovor Ministarstva odbrane.\nBudimir Cupara je za izgradnju Lukovića baraka reagovao riječima da postoje stavovi i NVO Arsenal i Ministarstva odbrane ali se još čeka stav opštine Tivat. On je rekao da je Ministarstvo još u februaru poslalo svoje mišljenje, a stav opštine se čeka od avgusta. Istakao je da oko analitičkih kartica nije bitan predračun ni projekat već objašnjenja vrste radove i okvirnog iznosa. Cupara je podržao potrebu nabavke novih kamiona za odvoz smeća za potrebe Komunalnog DOO jer je kako je naveo, prosječna starost vozila preko 13 godina.\nSiniša Kusovac je u replici sa predstavnicima opozicije ponovio da Komisija za socijalna pitanja nije bila nužnost i rekao da su do cifre od 2,5 miliona eura za komunalno opremanje i 5,1 miliona od poreza na nepokretnosti došli na osnovu pokazatelja dobre naplate. Složio se sa ocjenom o izraženoj nelegalnog gradnji i rekao da je tim povodom građevinsko urbanistička komisija napravila presjek stanja u gradu i da se nelegalni radovi neće tolerisati.\nKusovac je početkom naredne godine najavio nabavku novih vozila za potrebe Komunalnog i Radio Tivta.\nNove varnice u skupštinskoj sali izbile su nakon izlaganja Andrije Petkovića i recitovanja pjesme „Svinja reformator“ pjesnika Milorada Mitrovića. On je recitujući stihove pjesme poručio da je to njegov komentar na reformske projekte tivatske koalicione vlasti i budžetsku politiku. Ivan Novosel je rekao da on zloupotrebljava skupštinsku govornicu i više puta tražio od njega pristojnost. Predsjednik opštine Siniša Kusovac je Petkoviću rekao da on godinama samo citira i recituje tuđe, da čita poruke sa mobilnog telefona a ne govori svoje stavove. Složio se sa ocjenom Adrijana Vuksanovića da niko nikog ne može uvrijediti kao sam sebe.\nŠeg odborničkog kluba DPS Mileta Rabrenović je rekao da Andrija Petković o kojoj god temi govori ne prestaje da vrijeđa. „Govorite o ratnom profiterstvu i poltroničićima gledajući u redove DPS. Učestvovao sam kao pripadnik tivatske jedinice na dubrovačkom ratištu u vjerujem da su tamo bili i neki članovi Bokeškog foruma. Nakon svoje karijere u školi i kao odbornik mogu svakog pogledati u oči bez stida i srama“, rekao je Rabrenović.\nAndrija Petković je uzvratio da je sa mobilnog telefona čitao poruke izbornog štaba DPS a da Siniša Kusovac kao doktor ekonomije ne zna ko je teoretičar ekonomije Stjuart Pek, već ga zove „Pakom“.\nKusovac je resgovao riječima da je „bolje čitati knjigu nego slušati ispraznog čovjeka“.\nUključujući se u raspravu Miomir Abović je Siniši Kusovcu poručio „da nema ni stida ni srama, a da ga ima ne bi ni dolazio u ovu skupštinu“. „Slažem se da niko nikog ne može osramotiti kao samog sebe. Vi ste oprostili dug od 5,6 miliona Porto Montenegru. Zna se kako ste gradili stanove i dobili stambeni kredit. Svinja je pozitivno biće u odnosu na neke iz ove skupštine“, rekao je Abović.\nIvan Novosel je nakon izlaganja, Aboviću izrekao opomenu jer je po njegovim riječima uvrijedio cio parlament i tražio je da opomena ovom odborniku bude unesena u zapisnik.\nMirko Kovačević je rekao da je Siniša Kusovac po preuzimanju funkcije predsjednika opštine pokazao samovolju koja se ogleda u projektu izgradnje Dnevnog centra na Seljanovu za potrebe djece sa smetnjama u razvoju uprkos protivljenju stanara susjedne zgrade, Udruženju roditelja djece i odbornika.\nOn je rekao da Kusovac to radi bez suvislog objašnjenja. Rekao je Kusovcu da ga je redovno kao i ostali građani obavještavao o stanju na gradilištu u Cacovu i da zbog sve te situacije ima osjećaj gorčine. „Sahranili smo juče Dragišu Koprivicu koji ni nakon 40 godina nije poslednje mjesece dočekati u svojoj kući u Cacovu. Uprkos mojim brojnim intervencijama nijeste bili u stanju da te radove dovršite od aprila. Znate tačno zašto ste to radili i treba da se pogledate u ogledalo“, rekao je Kovačević.\nOdgovorajući Aboviću, Siniša Kusovac je rekao da mu je mnogo važniji stav Specijalnog državnog tužilaštva i državnih organa o dugu za komunalije Porto Montenegra nego Abovića. „Imaću vrlo brzo mišljenje SDT i o mom kreditu, pa ću da čujem šta će te onda reći“, rekao je Kusovac. Oko izgradnje Dnevnog centra na Seljanovu, Kusovac je rekao da nije u pitanju ničija samovolja već izgradnja objekta koji je tu planiran po DUP i svim zakonima. Odgovorio je Kovačeviću da su on i pokojni Koprivica bili prijatelji, da je njegovu djecu učio ronjenu i da tu nije bilo nikakvog namjernog odugovlačenja.\nMiomir Abović je Siniši Kusovcu poručio da ne prihvata mišljenje „njegovog partijskog tužilaštva koje je kidnapovalo poslanika bez prethodnog skidanja imuniteta“. „Iščitao sam dokumentaciju o vašem stambenom kreditu i našao očigledne malverzacije. Ni Sveti Petar me ne može ubijediti da je to bilo po zakonu. 170 metara puta u Cacovu gradite tri godine. Komisiju za socijalna pitanja ste ukinuli da bi kupovali glasove, nema drugog razloga. Nije bitno moje mišljenje o vama, već ono što o vama misli 60 odsto Tivćana. Vi ste najloši predsjednik koji se u zadnje vrijeme pojavio u Tivtu“, izjavio je Abović.\nMirko Kovačević je Kusovca pitao da objasni zašto izvođaču puta u Cacovu ne potpisuje situacije i rekao da od njega ne može dobiti nijednu informaciju u koju može biti siguran. „Čitava stvar sa pokojnim Koprivicom je mučna i strašna. Sjetimo se pokojnog Zlatana Peraka koji je na kraju umro a nije mogao da se izbori ni za svoj elementarna imovinska prava“, rekao je Kovačević.\nBudimir Cupara je pitao Kusovca da li KFW banci može uputiti pismo namjere za odobrenje dugoročnih sredstava u cilju izgradnje kanalizacione mreže u Gornjem Kalimanju. Pitao je i kada će biti nastavljeni radovi na izgradnji saobraćajnice S – 02 u Kalimanju, da li će se sanirati fudbalski teren u Krtolima, urediti odvodni kanali u Kalimanju, kao i javna rasvjeta i pješačke staze u ovom dijelu grada. Obzirom da je sa dnevnog reda skinuto više tačaka iz imovinsko pravne oblasti, Cupara se interesovao i da li će 1,3 miliona eura predviđenih za izmirivanje sudskih odluka privatnim vlasnicima zemljišta biti dio 7,3 miliona eura prenesenih budžetskih sredstava za narednu godinu.\nPredsjednik opštine Siniša Kusovac je rekao da je budžetskim sredstvima od 250.000 eura namijenjena i izgradnja sportskih terena u Donjoj Lastvi. Najavio je da slijedi finalizacija tendera i da je predviđena i sanacija fudbalskog terena u Krtolima. On je rekao da je ideja da se eksproprijacijom zemljišta za potrebe izgradnje saobraćajnica otvori prostor za buduće ubiranje lokalnih prihoda i da će za 2,3 miliona eura biti napravljen elaborat za eksproprijaciju.\nPotpredsjednik opštine Dejan Maslovar je govoreći o izgradnji sportskih terena u Donjoj Lastvi rekao da nijesu bili zadovoljni prvim projektom. Urađen je novi projekat koji je trenutno na reviziji, slijedi tender za izbor izvođača, a Maslovar je izrazio nadu da bi do ljeta tereni mogli da se izgrade.\nOko izgradnje kanalizacione mreže u Gornjem Kalimanju, Siniša Kusovac je rekao da opština nije zadovoljna dinamikom izvođenja radova od strane Jedinstva iz Sevojna. On je rekao da postoji mogućnost da zbog terena u Krašićima, izvođač bude premješten da izvodi radove u visočijim gradskim zonama na sekundardnoj i tercijalnoj kanalizacionoj mreži. On je rekao da ne zna da li će ostati sredstava da Jedinstvo izvede radove i na kanalizacionoj mreži u Gornjem Kalimanju ali je na insistiranje Budimira Cupare prihvatio da opština uputi pismo namjere za kreditna sredstva od KFW banke.\nJednoglasno i bez diskusije usvojen je Predlog Odluke o finansiranju usluge pomoć i njega u kući za 2019. godinu. Kako je navedeno u obrazloženju Sekretarijata za mlade, sport i socijalna pitanja, u budžetu opštine mogu se obezbijediti sredstva za materijalna davanja u socijalnoj i dječjoj zaštiti propisana ovim zakonom i za usluge socijalne i dječje zaštite, kao što su: pomoć u kući, dnevni boravak, usluge narodne kuhinje, odmor i rekreaciju djece, stanovanje uz podršku, smještaj u prihvatilište – sklonište, stanovanje za socijalno ugrožena lica, u skladu sa zakonom i druge usluge u skladu sa svojim materijalnim mogućnostima.\nU Lokalnom planu za razvoj usluga socijalne zaštite 2015-2019 u sklopu Akcionog plana, predviđene su mjere Usluge podrške za život u zajednici i aktivnost, Povećati broj korisnika usluge pomoć i njega u kući starim i nemoćnim osobama (geronto domaćice) i proširiti rad na teritoriji cijele opštine. Kao nosilac aktivnosti predviđen je Crveni krst, koji je i do sada bio pružalac usluga ovog programa.\nPoslovi pružanja usluge Pomoć i njega u kući ovom Odlukom su povjereni OO Crvenog krsta Tivat iz razloga što ova organizacija već dugi niz godina sprovodi program pružanja pomoći i njege starim licima sa teritorije opštine Tivat, omogućavajući velikom broju naših starih sugrađana zadovoljavanje osnovnih životnih potreba.Tu uslugu koristi više od 60 lica, uz tendenciju povećanja broja korisnika.\nLokalnim planom za razvoj usluga socijalne zaštite 2015-2019 takođe je obuhvaćena ova usluga, uz težnju da se proširi i na prigradska naselja, stoji u obrazloženju nadležnog Sekretarijata.\nOdbornici su sa 16 glasova za usvojili izmjene i dopune Odluke o finansiranju sporta.\nU diskusiji o ovoj tački Dnevnog reda odbornik Bokeškog foruma Andrija Petković se osvrnuo na raspravu o Nacrtu budžeta i raspravi koja se vodila o visini sredstava za finansiranje sporta i javnoj raspravi koja se vodila a kojoj nije prisustvovala Sekretarka resornog Sekretarijata te zapitao da li zato što nikoga od prisutnih nisu mogli pogledati u oči. Andrija Petković je istakao da se u Tivtu iz opštinskog bužeta za sport procentualno odvaja najmanje u Crnoj Gori. Kako je rekao, jako mu smeta ukidanje Savjeta za sport i upitao da li je razlog taj što su predsjednik Savjeta i članovi otvoreno rekli da je sportska struktura nikakva a izdvajanja mala. Po njemu je neprihvatljivo dodijeliti 30 posto sredstava FK Arsenal a posebnu pažnju zaslužuju bućanje, jedrenje, rukomet, košarku. Zatražio je odgovor na pitanje ko je potpisao Odluku o raspodjeli sredstava za sport.\nIvo Marić iz SDP-a je zapitao ko će, obzirom da se kako kaže “ukida Savjet za sport”, sada odlučivati o raspodjeli sredstava za sport.\nBudimir Cupara, predstavnik grupe građana Arsenal za Tivat je imao nekoliko tehničkih primjedbi a Igor Petković (SD) kazao da je nezadovoljan radom Sekretarijata za sport. Prema njemu igrališta za djecu na Seljanovu su izgrađena van evropskih propisa.\nPrema obrazloženju obrađivača, Sekretarijata za mlade, sport i socijalna pitanja, Sekretarka Darka Ognjanović je pojasnila da je pravni osnov za donošenje tog dokumenta sadržan u odredbama Zakona o sportu i Pravilniku o bližim kriterijumima za kategorizaciju sportova u Crnoj Gori. Tu je preciziran rok za usklađivanje podzakonskih akata od dana stupanja Zakona na snagu.\nIzmjene u Odluci o finansiranju sporta se odnose na terminologiju i nadležnosti koje imaju Savjet za sport i donosioci odluka i ostalih akata.\nU novoj odluci, dodjela finansijskih sredstava sportskim organizacijama će biti usklađena sa Pravilnikom o bližim kriterijumima za kategorizaciju sportova.\nZakonom o sportu precizirani su načini finansiranja sportskih subjekata na lokalnom nivou kao i nadležnosti Savjeta za sport koje se ovom odlukom prenose na Komisiju koju imenuje predsjednik opštine.\nUslijedila je sledeća tačka Dnevnog reda na kojoj su odbornici sa 15 glasova sa usvojili Odluku o stavljanju van snage Pravilnika o kriterijumima za dodjelu finansijskih sredstava sportskim organizacijama. Zakonom o sportu je definisano da se uslovi, način, postupak i kriterijumi za dodjelu sredstava, kao i način kontrole nad realizacijom programa sportskih organizacija bliže utvrđuju propisom opštine. Bliži kriterijumi za sufinansiranje programa sportskih organizacija će biti precizirani propisom opštine kao i Javnim pozivom.\nUsvojivši odluku sa 15 glasova za, Skupština je van snage stavila Odluku o osnivanju Savjeta za sport. Članom 117 Zakona o sportu predviđeno je da za procjenu programa i utvrđivanje visine sredstava koja se dodjeljuju sportskoj organizaciji nadležni organ opštine obrazuje Komisiju, na koju se prenose nadležnosti Savjeta za sport.\nIzvještaj o realizaciji Opštinskog programa razvoja kulture 2015-2020 (presjek ostvarenja ciljeva i rezultata 2016-2018- I ciklus) jednoglasno je usvojen sa 22 odbornička glasa i bez rasprave. Skupština opštine Tivat donijela je 28. decembra 2015 Program, kojim su utvrđeni razvojni ciljevi, u skladu sa nacionalnim programom razvoja kulture. Sekretarka Sekretarijata za kulturu i društvene djelatnosti, Dubravka Nikčević, istakla je da je dokument donijet gotovo jednoglasno i da su samo 4 opštine u državi donijele ovaj program, iako je to zakonska obaveza.\n„Ne znam zbog čega, ali Opština Tivat se jedina usudila da podnese Izvještaj Parlamentu o realizaciji ovako značajnog dokumenta“ rekla je sekretarka, naglasivši da je „poslednje tri godine urađeno mnogo dobrog i kvalitetnog na polju pomaka razvoja kulture, a pogotovo ove godine, pa je 2018. u izvesnom smislu godina kulture, a to nam možda bolje nego moje riječi govore cifre.“\nCiljevi izvještaja bili su da se pokaže stepen realizacije, što je realizovano, a što nije i što će se realizovati do 2020. godine. Dokumentom su planirane aktivnosti u 8 strateških pravaca, a Nikčević je izdvojila tri. Kada je u pitanju prvi strateški cilj – institucionalna transformacija, formiran je Sekretarijat za kulturu i društvene djelatnosti, umjesto dotadašnjeg za upravu i druš. djelatnosti, čime je kultura dominantna u sekretarijatu. Sekretarka je izrazila nadu da „ćemo novim pravilnikom imati i posebno odjeljenje za kulturu, gdje ćemo još više dati na značaju kulturi u našem gradu“. Formiran je i Savjet za kulturu Opštine Tivat, koji pored ostalog prati ostvarivanje programa razvoja kulture. Osnovana je JU Muzej i galerija Tivat, donijeta je Odluka o organizovanju Centra za kulturu, a daljom transformacijom je Centra predviđeno je izdvajanje i osnivanje Narodne biblioteke i produkcijskog, ili gradskog pozorišta.\n„Ja sam vrlo sigurna da će 2019. godina za nas u ovom sazivu biti još jedna godina, kada ćemo profilisati ono što je već postao brend ovoga grada, a to je razvoj pozorišne djelatnosti i konačno stavljanje Tivta na listu gradova, koji se prepoznaju po razvoju pozorišta, a da ne govorim o nekim drugim segmentima kulture,“ kazala je Nikčević. Ona je istakla da je i kod drugog strateškog pravca – finansiranja postignut pomak, jer je preko 1.500.000 eura uloženo u programske kulturne djelatnosti , a preko milion u infrastrukturne. Istakla je da će i sledeća godina biti razvojna u tom smislu i da će nova ustanova „Muzej i galerija“ sa preko 200.000 eura ulaganja konačno imati pristojniji izgled, kao i mnogo toga kvalitetom više u programskim aktivnostima CZK, sa budžetom od skoro 600.000 eura, odnosno ukupno preko milion za ovu ustanovu.\nTreći strateški pravac –unapređivanje zaštite kulturnog nasljeđa je nešto za šta je ova godina bila značajna, jer je po njenim riječima prva u kojoj je nakon više decenija učinjeno puno u ovoj oblasti, posebno u očuvanju spomen obilježja. U sledećem periodu su predviđena određena sredstva u kapitalnom dijelu budžeta ne samo za rekonstrukciju i radove na postojećim spomen obilježjima, nego i za podizanje novih.\n„Kada se kultura doda politici, onda ta politika postaje mnogo bolja i kvalitetnija, da ne kažem kulturnija“, bio je zaključak sekretarkinog izlaganja.\nSkupština je primila na znanje Informaciju o stanju životne sredine u Opštini Tivat za 2017.godinu. Sekretarka Sekretarijata za zaštitu životne sredine i energetsku efikasnost, Tatjana Jelić, naglasila je da se ovaj dokument bazira prije svega na podacima koje je, u okviru Izvještaja stanja životne sredine za cijelu zemlju, usvojila Vlada Crne Gore u septembru ove godine. „Gro podataka predstavljen u informaciji koju je pripremio opštinski sekretarijat rezultati su istraživanja i monitoringa koje je, po nalogu Vlade, sprovela Agencija za zaštitu životne sredine“- rekla je Jelićeva. Opština Tivat je radila analizu elektromagnetnog zračenja, prilikom kojih nisu zabilježeni rezultati izvan dozvoljenih parametara. Informacija za 2017.godinu donosi analize stanja vode, vazduha i zemljišta. Po riječima Jelićeve, za 2018.godinu možemo očekivati detaljniji izvještaj sa više parametara, što je rezultat napora lokalne samouprave.\nNa zasjedanju tivatskog Parlamenta sa 22 glasa je usvojen i Plan i program rada DOO Vodovod i kanalizacija za 2019.\nOdbornik liste Arsenal za Tivat, Budimir Cupara, je pitao koliki je procenat gubitaka vode na distributivnoj mreži, šta se preduzima da bi se oni spriječili, na koji način se vrše mjerenja, kako se čuvaju rezervoari u Pod Kuku, Mažini, Radovićima i Gošićima, kao i to koliki je doprinos preduzeća u pripremi realizacije projekta za one djelove kanalizacione mreže koji nisu uradjeni . Direktor DOO Vodovod i kanalizacija , Alen Krivokapić, je objasnio da su gubici vode na mreži u 2017.godini bili – 52%, a u ovoj 48%, i da je cijeli grad pokriven sezonskim mjeračima protoka koji detektuju kvarove, nakon čega ekipe idu na teren. Što se tiče obezbjedjenja izvorišta i rezervoara, Krivokapić je rekao da je potpisan ugovor o tehničkoj zaštiti sa odgovarajućom agencijom i da postoji 24-oro satna posada i video nadzor. On je podsjetio da je opština Tivat jedna od rijetkih opština koja je u procesu spajanja domaćinstava na kanalizacioni sistem gradjanima omogućila lakši i jeftiniji postupak tako što je ulazila u njihova dvorišta kanalizacionim priključkom pa je tako spajanje obavljano čak i prije završetka svih poslova i tehničkog prijema na odredjenim gradilištima.\nDOO Vodovod i kanalizacija će u narednoj godini u oblasti vodosnabdijevanja raditi na zamjeni postojećeg cjevovoda i povećanje dijametra za dio naselja Mažina, dio naselja Bonići, Kukuljina i Novog Naselja Radovići, zamjeni postojećeg cjevovoda sa Izvorišta Brštin, prespajanju potrošača na novoizgradjenu stanicu u naselju Krstac, izmještanju dijela cjevovoda u zoni Solila, izgradnji sekundarne kanalizacione mreže za Krašiće, izgradnji tercijalne mreže u Mažini , Tripovićima , Župi i Marićima. Radiće se i na uredjenju rezervoara Gošići, ugradnji agregata, nabavki muljnih pumpi, vodomjera, instrumenata za detekciju gubitaka na mreži, nastavku rada na SCADA sistemu i dr.\nU oblasti odvodjenja otpadnih voda DOO Vodovod i kanalizacija će raditi na: održavanju postojećeg sistema fekalne kanalizacije sa pumpnim stanicama, inspekciji sistema sa kamerama, ugradnji rešetki u Kalimanju i Seljanovu, nabavci mobilnih agregata na Luštici, rezervnih pumpi za stanice, spajanju na kanalizaciju objekata na Seljanovu, asistenciji na radovima u fazi V-1 izgradnje tercijalne mreže i dr.\nPlanirani prihodi za redovne djelatnosti u 2019. iznose 3.167.000 eura . Prihodi od isporučene vode su 1.930.000 , prihodi od usluga odvodjenja otpadnih voda – 260.000 e, mjesečna naknada za usluge -290.000 , dok su ostale usluge planirane na 2% u planiranim prihodima. Ostali prihodi su 622.000 i čine 20 % ukupnih prihoda.\nŠto se tiče rashoda za nabavku vode iz sistema Regionalni vodovod planiran je iznos od 834.000, za troškove materijala -305.000 a za zarade i naknade zaposlenih i članove odbora direktora -850.000e. Proizvodne usluge su planirane da procentualno učestvuju 10% u ukupnim troškovima, troškovi amortizacije sa 21%, nematerijalni troškovi sa 3% a rashodi iz ranjih godina i sumnjiva i sporna potraživanja sa 3%.\nUz 20 glasova ZA i dva uzdržana, odbornici su uz zaključak da se obavezuju organi uprvaljanja Komunalnog da koriguje svoj finanisjki plan za 2019.godinu, usvojili Plan i program rada Komunalnog za 2019.godinu.\nObrazlažući Plan, direkotr Komunalnog Vlado Đukić je rekoa da ga čudi što je odbornik Budimir Cupara tražio da se Plan Komunalnog za narednu godinu skine sa dnevnog reda jer nisu usaglašeni parametri koji se odnose na finanisranje iz budžeta.\nĐukić je naglasio da je on na svakom Odboru isticao da su tražili da im se odobri 240 hiljada eura za odvoz otpada. Iz budžeta je odobreno 220, a presotalih 20 hiljada će Koomunalno izdvajati iz sosptvenih sredstava i to će biti usklađeno na Upravnom odboru.\nKomunalno je u te svrhe izdvajalo od kako je zatvorena deponija Grabovac, kao ni u Kotoru za odlaganje gabaritnog optada pa su primorani da voze u Bar i druge lokacije izvan Tivta što iziskuje dodatne troškove, objasnio je direktor Komunalnog isatkavši da to nije razlog za skidanje Plana sa dnevnog reda.\nObjašnjavajući Plan programa rada Komunalnog za narednu godinu, Đukić je naveo da su za sanaciju kanala i bujičnih potoka planirali ukupno 96 894, 50 eura, a Opština je u budžetu u te svrhe opredjelila 20 hiljada i to se odnosi za sanaciju 12 potoka i kanala na području opštine Tivat, a mi ćemo iz sopstvenih sredsstva izdvojiti 65 hiljada eura.\n„Mi smo sredstva planirali za svih 24 kanala jer nam je cilj stalno održavanje kanala kao što smo to činili i tokom ove godine i na taj način smanjili poplave“, istakoa je Đukić naglasivši da su se tokom ove godine poplave dešavale zbog neuređenih i neošišćenih kanala u dijelu kotorsko Opštine do kružnog toka. I da Komunalno nije čistilo na dijelu naše opštine stanje bi bilo mnogo gore. Đukić je obraćajući se Cupari rekoa daga čudi takva reakcija, umjesto skidanja sa dnevnog reda mislim da ste trebali da pohvaliti napore i rad Komunalnog.\nOn je naveo da opštinske dotacije iznose 35 posto, a da ostala sredstva obezbjeđuje Komunalno iz sopstvenih sredstava. Direktor Komunalnog je naveo da je trenutno prioritet kanal u Lepetanima koji se mora što hitnije očistiti jer prijeti da tokom nevereman dođe do poplavi u Lepetanima.\nObrazlažući svoj stav da se ta tačka skine s dnevnog reda, Odbornik Arsenal za Tivat, Budimir Cupara je rekao da je bio protiv jer je i od strarne nadležnog sekretarijata ukazano da je napravljen propust i kao takav dokumenta ne može da ide na skupštinu. On je, uz svo poštovanje radnicima i rukovodstvu Komunalnog koji odgovorno rade svoje posao, kazao da su imali vremena da izvrše tu korekciju pismeno.\n„Moje primjedbe su bile formalne prirode i kao čaln Odbora za status i propise ukazao sam na to da ako smo restriktivni prema nekim drugim odlukama onda moramo biti dosljedni. Vi navodite da je 240 hiljada eura prihod iz budžeta opštine, nisu vaši vlastiti prihodi, a u odluci o budžetu stoji 220 hiljada eura i u tom smislu nije u saglasju i zbog toga sam tražio korekciju koja je mogla uslijediti i danas“, objasnio je Cupara ponavlajući da ne prihvata usmene korekcije jer je to ozbiljan program koji predviđa velika sredstva do 2 miliona i 600 hiljada eura i to se u pisanoj formi treba prikazati u Planu i progarmu rada za 2019. godinu podvukao je apostrofirajući prosječnu starost kamiona u Komunalnom koje treba zamjeniti. On je pitao da li je u 10 hiljada eura planiranih za potok Rosino planirano da se bar jedan dio korita uredi kao u gornjem toku.\nDirketor Komunalnog se složio da je to mali iznos i rekao da je predviđeno da se očisti 25 metara uzduš, a da je poenta stavlejna na potoku Lepetane.\nSaradnju i rad Komunalnog pohvalio je odbrnik HGI, Adrijan Vuksanović koji je kazao da to nije nikakv problem i da se te stvari dešavaju na nivou minsitasrtva.\nPohvale je uputio i odnornik DPS- a Ljubo Popović koji je istakao njihovu zaslugu što je u dijelu Gornjeg Kalimanja ove godine bilo manje problema sa poplavama i istakao da je na njegov zahtjev, a uz odbrenje Opštine, Komunalno kroz njegovu parcelu prokopalo još jedna kanal u te svrhe.\nSekretarka Tatjana Jelić je navela da mišljenje Sekretarijata za komunalne poslove nije bilo negativno nego samo upućujuće na odrednicu koja se tiče neslaganja planirane stavke Komunalnog i u budžetu Opštine.\nU pripremi Skupštine sa njenim sekretarom smo tražili način kako da tehnički premostimo taj detalj koji niko ne spori, ni direktor Komunalnog i našli smo model da to ide preko Odbora za planiranje koji su dali izjašnjenje, objasnila je Jelić.\nPlan i program rada DOO Autobuska stanica Tivat za 2019.godinu prihvaćen je bez rasprave sa 19 glasa za, bez uzdržanih i glasova protiv.\nSkupština opštine Tivat sa 19 glasova za usvojila je Plan i program rada DOO „Parking servis“ Tivat za 2019. godinu u kojoj će firma nastaviti sa širenjem kapaciteta naročito u segmentu opštih parkirališta, u skladu sa predviđenom Parking studijom Tivat. Tako bi, kako u zaključku dokumenta piše, na opšte prihvatljiv način „Parking servis“ učestvovao u rješavanju dugogodišnjeg problema regulacije saobraćaja u mirovanju.\nPovlašćenim korisnicima izdato je ukupno 975 povlaštenih karata, stanarima u žutoj zoni 469, crvenoj 126, ostalim stanovnicima 325. Pravna lica u crvenoj zoni plaćaju 36 oarking mjesta a u žutoj 18. Postoji samo jedna besplatna povlaštena parking karta. Zaposleno je 19 radnika, sa srednjom stručnom spremom 16 a sa visokom 3.\nZa 2019 godinu planirano je da se zamijeni dotrajala oprema na parkiralištima, ugrade nove rampe i novi softveri, popravka parking mjesta, uvođenje video nadzora, ugradnja SMART-a sistema po fazama na opštim parkiralištima, nabavka i jednog službenog automobila.\nTakođe u narednom periodu je planirano instaliranje punionica za električna vozila, nabavka i iznajmljivanje Roob step- ova, Električnih roomobila i Električnih skutera.\nDruštvo planira da u 2019. godini ostvari ukupan prihod u iznosu od 718.000 eura po osnovu pružanja usluga na posebnim parkiralištima, reklamnih djelatnosti, SMS-a, prodaje parking karti. Ukupno planirani rashodi za 2019. godinu Društva su 689.729.28 € a biće utošeni na unapredjenje rada i modernizaciju Društva, redovno izmirivanje obaveza prema opštini, državi, zaposlenima i dobavljačima. Planirana dobit i u 2019.godini iznosu 23.271 euro.\nBez rasprave jednoglasno sa 19 glasova za usvojen je Plan i program tivatskog Centra za kulturu koji u narednoj godini planira oko 200 kulturnih programa. Najviše 80 je pozorišnih predstava, što u Tivtu, što u drugim gradovima koji su itekako zainteresovani za tivatsku pozorišnu produkciju.Pored popularnih Purgatorija u planu su i Dani poetskog teatra. Planira se i 40 muzičkih programa, 25 književnih a neće biti zanemarena ni izdavačka djelatnost Centra. Ukupni prihodi u 2019. planirani su na milion i 76 hiljada eura.\nJednoglasno je usvojen i Plan i program rada JU „Muzej i galerija“ Tivat za 2019. godinu uz sugestije Sekretarijata za kulturu i društvene djelatnosti za otklanjanje nepravilnosti koje se odnose na nedostatak navođenja službenih listova i članova zakona u planu i programu rada zbog usaglašavanja pravnog osnova sa izmjenama i dopunama važećih zakona. Za program rada ove ustanove opredjeljeno je 158.000 eura.\nPlan i program rada JU Sportska dvorana Tivat za 2019.godinu prihvaćen je sa 20 glasova za. Nije bilo rasprave, kao ni uzdržanih i glasova protiv.\nSkupština opštine Tivat je sa 21 glasom Za donijela Program rada Skupštine opštine Tivat za 2019 godinu kojim se utvrđuju poslovi i zadaci Skupštine opštine, njihov osnovni sadržaj, nosioci poslova i rokovi za razmatranje pojedinih pitanja.\nAmandman koji je predložio odbornik Budimir Cupara sa 21 glasom Za usvojen je i biće dio programa rada SO Tivat. Radi se o Usvajanju Izvještaja predsjednika opštine o realizaciji odluke o izgradnji stambeno poslovnog objekta Lukovića barake od 11. 11. 2008. Godine, da obrađivač bude organ lokalne uprave, predlagač predsjednik opštine i rok prvi kvartal, odnosno januar 2019.\nPredsjednik Skupštine Ivan Novosel je prije glasanja o amandmanu intervenisao predloživši da amandman bude u formi informacije a ne izvještaja jer je to prihvatljivije i više je u nadležnosti drugih institucija a ne organa lokalne uprave i lokalne samouprave. Predložio je da amandman bude prihvaćen ali preformulisan.\nPredlagač Cupara je ipak insistirao da to bude u formi izvještaja u prvom mjesecu 2019 godine kako bi inicirao predsjednika da članove Ministarstva konsultuje što prije i što prije bude dobijen odgovor.\nPredsjednik opštine Siniša Kusovac se obratio odborniku Cupari rekavši da bi to ipak trebala biti informacija jer izvještaj podrazumijeva stavku gdje se institucija ili pojedinac koji piše izvještaj obavezuje a dokument usvaja ili ne usvaja. Kako je riječ o tripartitnom projektu Opštine, NVO i Ministarstva ne može opština pisati izvještaj o kojem će se glasati. „Ovo je forma informacije. Mislim da je mnogo kvalitetnije, ima veću težinu a daje se na znanje, u formi informacije, ono što je do Opštine da li je, kako i koliko uradila, ali kao Informacija“, rekao je Kusovac a predlagač amandmana, odbornik grupe građana Arsenal za Tivat Budimir Cupara prihvatio.\nInformativno – analitički materijali Programa rada SO Tivat za 2019 godinu obuhvataju 29 izvještaja o radu, izvještaja iz pojedinih upravnih oblasti i informacija o radu. Od prvog do četvrtog kvartala biće donešeno 19 Planova i programa rada, Lokalnih akcionih planova i Strategija razvoja a u Normativnom dijelu planirano je, za sada, usvajanje 23 odluke ili prijedloga odluke. Skupština će u toku programskog perioda razmatrati i druga pitanja iz svoje nadležnosti za koja se ukaže potreba zbog eventualnih izmjena Zakona, radi usklađivanja opštinskih odluka i drugih akata sa novim zakonskim rješenjima.\nBez rasprave sa 20 glasova ZA i 2 uzdržana dobornini su usvojili Olduku o prenosu dijela katastarske parcele 4764/1 k.o Tivat doo „Mesopromet“ Bijelo Polje.\nSa istim brojem glasova usvojena je i Odluka o davanju saglasnosti za produženje ugovora o zakupu zemljišta\nOdbornici SO Tivat sa 21 glasom dali su saglasnost na izbor Dubravke Nikčević, Gabrijele Glavočić i Jelene Bujišić u Komisiju za odabir projekata valorizacije kulturne baštine koji se odnose na arheološka istraživanja, konzervatorske i restauratorskke radove,rekonstrukciju i promociju kulturnih dobara na području opštine Tivat.\nU ime skupštinskog odbora za izbor i imenovanja ovakav sastav komisije predložio je Mile Ćosović, a Sekretar Sekretarijata za turizam i preduzetništvo, Petar Vujović je u ime predlagača objasnio da je u pitanju finansiranje projekata iz oblasti kulture na osnovu Zakona o boravišnoj taksi. On je precizirao da je riječ o dodatnom segmentu podrške projektima kulture u gradu i predložio nekoliko amandmana od kojih je jedan bio i da mandat komisiji traje dvije godine.\nNa današnjoj sjednici nije bilo odborničkih pitanja i odgovora. Možda i zbog novog Poslovnika koji precizira da se pitanja dostavljaju najmanje deset dana prije održavanja Skupštine. Na kraju sjednice predsjednik parlamenta Ivan Novosel je odbornicima i građanima poželio sve najljepše uz predstojeće Božićne i Novogodišnje praznike.\nHGI traži da Maja Perfiljeva dobije ulicu u Tivtu


Pojava truleži plodova paradajza na području Donje Zete – savjetuje\nČesto se u proizvodnji paradajza u našim uslovima dešava da u periodu pred zrenje plodova dođe do pojave truleži na plodovima, što dovodi do potpunog ii parcijalnog gubitka prinosa. Naročito je ova pojava česta i redovno se evidentira na području Donje Zete (Grbavci, Ponari, Berislavci i dr.), na parcelama koje se nalaze u blizini Skadarskog jezera i na obalama rijeke Morače, gdje vladaju uslovi povećane vlažnosti.\nNajčešći uzročnici simptoma truleži na plodovima paradajza su gljivičnog porijekla (Alternaria spp., Colletotrichum spp.), vrlo često udruženi sa bakterijskim uzročnicima (Pectobacterium carotovorum), a mogu biti i virusne prirode (Tomato Spotted Wilt Virus), što se potvrđuje isključivo laboratorijskim analizama.\nSimptomi truleži na plodu obično se razvijaju tokom njihovog zrenja, prvo u vidu svijetlo-zelenih pjega koje se pojavljuju na jednom dijelu ploda, a zatim se vremenom šire, zahvatajući ceo plod.\nTkivo u okviru nastalih pjega razmekšava i truli, a trulež zahvata i unutrašnjost ploda. U povoljnim uslovima visoke vlažnosti patogen se brzo i lako prenosi vodom za zalivanje, kišnim kapima, insektima, mehanizacijom ili odjećom radnika. Takođe, sva oštećenja na plodu nastala od insekata ili grada mogu predstavljati inicijalno mjesto za pojavu bolesti. Trulež može zahvatiti veliki broj plodova u zrenju, posebno kod paradajza koji ostaje duže u polju. U našim uslovima to se dešava tokom ljetnjih mjeseci, kada imamo nagli nastup visokih temperatura, a naročito u pregustom usjevu, kod biljaka bujne nadzemne mase, gdje vladaju uslovi povećane vlažnosti. Zaraženi plodovi nemaju nikakvu tržišnu vrijednost.\nOno što je posebno značajno i umanjuje mogućnost hemijskog suzbijanja uzročnika bolesti je pojava simptoma tokom faze sazrevanja plodova. Kada proizvođači primijete simptome truleži na plodovima, najčešće je kasno za zaštitu. Zbog toga je i ovdje najvažnija preventiva.Jedna od najvećih grešaka u praksi je gajenje paradajza u monokulturi, na istoj parceli, tokom više godina uzastopno, što obezbjeđuje dovoljnu količinu inicijalnog inokuluma za ostvarenje infekcije. Korišćenje rasada sumnjivog porijekla i lošeg zdravstvenog stanja veliki je rizik za pojavu truleži.\nPrejako đubrenje, posebno azotnim đubrivima, kao i đubrenje bez prethodno urađene agrohemijske analize zemljišta na parceli na kojoj namjeravamo saditi paradajz, takođe vode ka povećanoj osjetljivosti biljke na bolesti. Osjetljive sorte paradajza koje se gaje više godina na istoj parceli neminovno su izložene redovnoj pojavi truleži. Zbog toga, proizvodnja i sadnja zdravog rasada, na zemljištu na kojem bar 2-3 godine nije gajen paradajz, osnovni je preduslov za zdrav usjev. Izbalansirano đubrenje u skladu sa preporukama datim na osnovu sadržaja hraniva u zemljištu, kao i izbjegavanje guste sadnje, što će omogućiti dobro provjetravanje biljaka između redova, takođe smanjuju mogućnost da dođe do pojave bolesti.\nHemijska zaštita paradajza u cilju sprečavanja pojave truleži plodova mora se sprovoditi tokom čitave vegetacione sezone. Preporučuju se fungicidi na bazi azoksistrobina (Quadris), boskalid+piraklostrobina (Signum), propamokarb-hidrohlorid+fenamidona (Consento), cimoksanil+famoksidona (Equation Pro), hlorotalonila (Bravo), metalaksil-hlorotalonila (Folio Gold), mankozeba (Mankogal, Dithane) i sl., pri čemu je posebno važno u fazi sazrevanja plodova birati preparate kraće karence kao što su Quadris i Equation.Jedan od načina da sačuvamo plodove od truleži je da berbu obavimo ranije, čim plodovi počnu da mijenjaju boju u crvenu. Poznato je da plodovima paradajza, kad počnu da dobijaju crvenu boju, nije neophodna.\nPiše: dr Dragana Radunović – Savjetodavna služba u biljnoj proizvodnji


trening Dženifer Aniston za savršeno izvajane ruke || Hello magazin\nDavid Livingston - Getty Images via Guliver\nNa pragu šeste decenije, Dženifer Aniston i dalje oduzima dah, svojom savršenom figurom. Ipak, mnogi joj zavide na savršeno oblikovanim rukama, sa kojih koža ne “visi”, već je sve besprekorno zategnuto, a mišići su savršeno oblikovani. Tajna je u posebnom treningu za ruke, koji traje svega deset minuta.\nPročitajte: Dženifer Aniston javno flertovala sa Bredom – Holivudski zavodnik ostao zatečen\nPročitajte: Ako smete, isprobajte – Trening Ivane Španović koji ćete gledati bez daha (video)\nTagovi: dzenifer anistontrening Dženifer Anistontrening za ruke\nhellomagazin.rsDavid Livingston - Getty Images via Guliver\nDeli 3322 Tweet 2076\nTajni obožavalac, ili? Na adresu Cece Ražnatović stigao je poklon koji oduzima dah (video)


Hotel za Cheverly () : 905 pronađenih hotela\nRezultati obuhvataju hotele u blizini Cheverly Poređati prema :\nHoward Johnson Cheverly Hotel sa 2 zvezdice\nOvaj hoteli je najbliži: Cheverly Howard Johnson Cheverly ima 150 soba/e/u, čiji se široki spektar kreće od soba tipa Room do soba tipa Room, a najniža cena je 8 366 dinar - Srbija . Na 13 minuta hodom udaljenosti od centra grada, ova...Još informacija\nHoward Johnson Washington DC North / BW Parkway Hotel sa 2 zvezdice\nHoward Johnson Washington DC North / BW Parkway je u blizini Cheverly Na 13 minuta hodom udaljenosti od centra, ovaj hotel u ulici 5811 Annapolis Road sa pozicijom sever za grad Cheverly, idealan je za otkrivanje svih lepota grada, bez obzira da li ostajete samo nekolik...Još informacija\nCourtyard New Carrollton Landover Hotel sa 3 zvezdice\nStil hotela Courtyard New Carrollton Landover je Moderan, a pruža pun komfor i usluge kao što su: Restoran, Recepcija otvorena 24 sata, Sobe za nepušače, Besplatan parking, Klimatizovano. Nalazi se u ...Još informacija\nFour Points New Carrollton Hotel sa 3 zvezdice\nU hotelu Four Points New Carrollton pronaći ćete sve usluge, a posebno: Poslovni centar, Besplatan parking. Kategorija mu je tri zvezdice, a stil Biznis-hotel.Hotel ima 197 soba/e/u, i to od soba tipa...Još informacija\nFour Points by Sheraton - New Carrollton Hotel sa 3 zvezdice\nNa 17 minuta hodom udaljenosti od centra grada, ovaj hotel se nalazi u ulici 8500 Annapolis Rd, a pozicija mu je jugozapad za grad Lanham. Sve to ga čini idealnim za otkrivanje grada i okoline.Stil ov...Još informacija\nFour Points by Sheraton - New Carrollton/Washington DC Hotel sa 3 zvezdice\nFour Points By Sheraton New Carrollton Hotel Hotel sa 3 zvezdice\nU hotelu Four Points By Sheraton New Carrollton Hotel pronaći ćete sve usluge koje treba da ima hotel kategorije tri zvezdice za grad Hyattsville: Restoran, Room Service, Sobe za nepušače, Poslovni ce...Još informacija\nBest Western Capital Beltway Hotel Hotel sa 2 zvezdice\nNa 8 minuta hodom udaljenosti od centra, ovaj hotel u ulici 5910 Princess Garden Parkway sa pozicijom jug za grad Lanham, idealan je za otkrivanje svih lepota grada, bez obzira da li ostajete samo nek...Još informacija\nU hotelu Quality Inn & Suites pronaći ćete sve usluge, a posebno: Restoran, Room Service, Recepcija otvorena 24 sata, Teniski teren, Novine, Sobe za nepušače, Poslovni centar, Perionica, Besplatan par...Još informacija\nHoliday Inn Express I-95 Capitol Beltway - Largo Hotel sa 3 zvezdice\nStil ovog hotela za grad Landover je Porodičan, a kategorija tri zvezdice. U njemu ćete naći razne usluge, kao što su: Room Service, Teniski teren, Poslovni centar, Perionica, Besplatan parking.Na 10 ...Još informacija\nDays Inn Lanham Washington D.C Hotel sa 2 zvezdice\nU hotelu Days Inn Lanham Washington D.C pronaći ćete sve usluge, a posebno: Restoran, Room Service, Bar, Recepcija otvorena 24 sata, Sobe za nepušače, Perionica, Besplatan parking, Ekspres prijava/odj...Još informacija\nRadisson Hotel Largo Washington Hotel sa 3 zvezdice\nU hotelu Radisson Hotel Largo Washington pronaći ćete sve usluge koje treba da ima hotel kategorije tri zvezdice za grad Largo: Restoran, Room Service, Bar, Teniski teren, Poslovni centar, Perionica, ...Još informacija\nRadisson Hotel Largo Hotel sa 3 zvezdice\nNa 10 minuta kolima udaljenosti od centra, ovaj hotel u ulici 9100 Basil Ct sa pozicijom jugoistok za grad Landover, idealan je za otkrivanje svih lepota grada, bez obzira da li ostajete samo nekoliko...Još informacija\nDC LANHAM RED ROOF INN Hotel sa 2 zvezdice\nStil ovog hotela za grad Lanham je Povoljan, a kategorija dve zvezdice. U njemu ćete naći razne usluge, kao što su: n.a..Na 5 minuta hodom udaljenosti od centra grada, ovaj hotel se nalazi u ulici 905...Još informacija\nRed Roof Inn Washington DC Lanham MD Hotel Hotel sa 0 zvezdice\nStil hotela Red Roof Inn Washington DC Lanham MD Hotel je Porodičan, a pruža pun komfor i usluge kao što su: n.a.. ...Još informacija\nNa 12 minuta kolima udaljenosti od centra grada, ovaj hotel se nalazi u ulici 3619 12th Street NE, a pozicija mu je severoistok za grad Washington. Sve to ga čini idealnim za otkrivanje grada i okolin...Još informacija\nTopaz Hotel Hotel sa 3 zvezdice\nPozicija ovog hotela je istok za grad Creston, a nalazi se u ulici 1733 North Street, Northwest, na samo 742 minuta kolima od centra grada.U hotelu Topaz Hotel pronaći ćete sve usluge koje treba da im...Još informacija\nVaš izbor: Hotel za Cheverly () : 905 pronađenih hotela


ODLAZI NATO, NEPRIJATELJU ATATURKA! Bes u Turskoj raste, traže da se PROTERAJU američki vojnici! /FOTO/ - Informer\nYoutubePrintscreen/ BULUT TV\nIspred vazduhoplovne baze „Indžirlik“ na jugu Turske, gde je smešten američki kontingent, održani je protest na kojem su demonstranti tražili da se taj objekat zatvori, a vojnici proteraju kao odgovor na odluku predsednika SAD Džoa Bajdena da zločine nad Jermenima u Prvom svetskom ratu nazove genocidom\nDemonstranti su nosili turske zastave i transparente na kojima je pisalo: "Odlazi NATO — neprijatelju Ataturka", "Zatvoriti Indžirlik za SAD zbog laži o genocidu“ i „Ne NATO. Ovo je naša zemlja“.\nProtest je organizovao lokalni ogranak Saveza mladih Turske koji smatra Bajdenovo priznanje nezakonitim i da nema pravnu snagu.\nPodsetimo, Bajden je pre tri dana saopštio da su otomanske turske snage počinile genocid nad Jermenima 1915. godine.\nOn je tako postao prvi američki predsednik posle 40 godina koji je zvanično nazvao zločine nad Jermenima genocidom, uprkos protivljenju Turske.\nU oštrom reagovanju, turski predsednik Redžep Tajip Erdogan poručio je Bajdenu da Amerika treba da se „pogleda u ogledalo“, a saopštenje predsednika SAD u kom se govori o genocidu nad Jermenima nazvao je destruktivnim i štetnim po međusobne odnose.\nTurska Amerika NATO genocid protesti\nTurska je pocinila genocid ne samo nad Jermenima vec i nad drugim narodima. To su sve bila masovna i planska istrabljenja. Takodje sve kolonijalne drzave su pocinile genocide stanovnistva u kolonijama. To bi svi oni trebalo da priznaju i da se tako istorijski i vodi. Takodje postoje drzave koje zu bazirane, to jest koje nebi postojale u sadasnjem obliku da nisu pocinili genocid. I to treba istorija da prizna i da se tako vodi istorijski. Nemacka treba da je naznacena kao drzava koja je vekovima pocinila genocide nad raznim narodima ukljucujuci i Luzicke Srbe i koja je u proslom veku pocinila ogromne genocide naroda u Evropi. To genocidna drzava trebalo bi uvek da stoji uz ime Nemacke. I nikad nisu prestali, cim im se ukazala prilika ukljucili su se u jos jedno unistenje drzave i naroda kad su bombardovali Srbiju.


BANKE PRAVE CRNE LISTE Zaposleni na određenim mestima ne mogu da uzmu kredite?\nPenzionerima će sutra biti uplaćena pomoć od po 5.000 dinara, potvrđeno je Tanjugu u Ministarstvu finansija. Pomoć će dobiti svih 1,7 miliona penzionera.\nUŽIVO, BUDUĆNOST - PARTIZAN Rovovska borba u “Morači”, crno-beli se probudili pred kraj poluvremena, ali Podgoričani imaju prednost!


Akcija za otvaranje Zemaljskog muzeja BiH | KULTURA Vijesti | Al Jazeera\nI drugi dežurni su tu, obilaze postavke, razgovaraju sa novinarima. I svi imaju istu poruku – Zemaljski muzej je važna naučna, arheološka, kulturna i obrazovna institucija o kojoj država mora brinuti.\nGafić privremeno otvorio Zemaljski muzej BiH\nU muzeju, koji je zatvoren od 2012. godine, bh. fotograf postavio izložbu portreta radnika koji čuvaju tu instituciju.\nDujmović: Bolno pitanje Zemaljskog muzeja BiH\nFederalna ministrica kulture i sporta ocjenjuje da je pitanje Zemaljskog muzeja BiH najsramotnije pitanje iz oblasti kulture.\nVladajuće elite krive za ‘slučaj Zemaljski muzej BiH’\nGuranje kulture izvan budžeta znači da se kultura ne shvata kao javno dobro, pa ona tako gubi svoj legitimitet.\nStranica stripa o Spidermanu prodana za rekordnih 3,36 miliona dolara\nNovi Sad proglašen Evropskom prijestolnicom kulture\nPrinc Charles predstavio zbirku svojih akvarela


Treća Regionalna škola tranzicione pravde: Učenjem ka sećanju - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Obrazovanje/Regionalna škola tranzicione pravde/Treća Regionalna škola tranzicione pravde: Učenjem ka sećanju\nSuđenja za ratne zločine su na samom svom početku predstavljala prvu simboličku poruku žrtvama da je pravda za zločine moguća, rekla je studentima izvršna direktorka FHP-a Sandra Orlović. Sa druge strane, obrazovanje o prošlosti i učenje o sudski utvrđenim činjenicama je važno jer stvara otpornost na mitove koji su i bili uvod u ratove i ratne zločine, ali i zbog toga što mladim generacijama pomaže da lakše razumeju sadašnjost društva u kome žive. Pored toga, učeći o prošlosti iskazujemo pijetet i priznanje žrtvama, a postajemo i nosioci sećanja na patnje žrtava koji imaju odgovornost da to sećanje šire u svojoj zajednici.\nAlmin Škrijelj, direktor Udruženja Pravnik iz Sarajeva naglasio je da je o prošlosti važno učiti zato što ona utiče na sadašnjost i društvo u kojem živimo. Znanje o prošlosti pomaže i da uvidimo slabosti i tenzije unutar društva, koje bi mogle da ugroze mir, čega smo na žalost bili lišeni na početku prošlog rata.\nStudentima se obratio i Fatos Bytyqi, brat Agrona, Yllija i Mehmeta Bytyqija, koje su pripadnici MUP-a Republike Srbije ubili u julu 1999. godine u policijskom objektu u Petrovom Selu. Fatos već 15 godina od institucija Republike Srbije zahteva da pronađu i procesuiraju naredbodavce i počinioce ovog ratnog zločina. On navodi da ga predstavnici institucija svaki put saslušaju, a zatim se ili čude zbog izostanka pravde ili čak opravdaju počinioce, ali nikada ne preduzimaju konkretne korake ka rešavanju ovog slučaja. Fatos ipak veruje u skoru pravdu i naglašava da je za njega važno da ona bude u skladu sa pravom države koja je odgovorna za ovaj zločin.\nFilm “Deca posle rata”\nPosted On 24th September 2014 ~ Comments Off on Film “Deca posle rata”\nFilm “Deca posle rata” nastao je u produkciji Fonda za humanitarno pravo, nakon istoimene tribine, održane u Beogradu 19. decembra 2013. godine, na kojoj je


Tolo - strana 6 - Peloponez - Putovanja.info\nPlaza u Tolu, detalj\nU ovim hladnim zimskim danima jedna slika leta.\nIma li ko preporuku za dobar i povoljan smestaj u Tolu?\nU 4.2.2011. at 22:51, Putnica je rekao/la:\nVidim pitas za smestaj u Tolu.\nJa sam prosle godine pronasao ovo:\ni poslao jednu gomilu "melova". Na kraju sam se odlucio za ovo:\nsto mozes videti u mojoj reportazi.\nNe znam da li je povoljno,ali mi smo prosle godine bili smesteni u Angelos apartments,u neposrednoj blizini plaze,prodavnice,pekare,prostrana soba,velika terasa,klima,mala kuhinja,tv,kupatilo,sve izuzetno cisto,domacini vec po obicaju,divni,mislim da smo dvokrevetni placali 60e.,\nMeni su stigle neke ponude ali sve oko 70-80-90e. Mi smo ovih godina najskuplji smestaj placali 50 trokrevetni studio pa cak i u julu (na Kefi druga polovina jula). Najbolju ponudu sam dobila za mesto Drepani ili kako se vec zove, 55e.\nE Volodja, poslala i ja "gomilu mailova" al me odgovori obeshrabruju 70-80-90e ... Da li je to Peloponez mnogo skuplji, ili o cemu se radi... Eno covek dobio super ponudu na Lefkadi za 35e , ne mogu da verujem da su tolike razlike. A Tolo bas i nema neke plaze ...\n"Ko to kaze, ko to laze, budjelar je mali..."!?!\nPogledaj ove cene i jos ako neces "breakfast" idu 5 evra dole!?! Ovo je nize i od prosle godine, jer smo mi placali 30 evra sa doruckom.\nPrva slika mog opisa plaza je bas plaza u Tolu. Nisam bas cuo da je bilo ko rekao da je losa, cak naprotiv.\nDruga slika je KAstraki, koja se nalazi odmah "iz krivine" na ulazu u Tolu. Podseca malo na Agiofili (Lefkada), samo je malo manja.\nVolodja, taj tvoj smestaj je jeftin ali mi se ne svidja zbog zajednicke kuhinje. Ne treba meni kuhinja za neko Bog zna kakvo spremanje, al sam nesto gadljiva na zajednicke prostorije ... Ja kad udjem u studio prvo k'o savesna domacica sve izribam i operem da blista i tek onda mogu da se smestim ...sta cu kad sam takva\nDrepano,i nije bas nesto,pravo da vam kazem,a relativno je i udaljeno od Nafplia,Tolo je mnogo bolji izbor,a ni plaza u Tolu nije losa,za one dane kada vas mrzi da se vozite dalje.Nesto su mi to ipak previsoke cene,evo sada pretrazujem smestaj oko Gitija i Monemvasije(jos nismo definitivno resili gde cemo)cene su oko 40-50-60e za dvokrevetne,druga polovina jula i prva avgusta.A Tolo ima toliki izbor da verujem da cete naci smestaj cak i ako odete bez predhodne rezervacije.\nOdlicno sto si otkrila tu plazu Costa Bianca kod Salandija, blizu eksluzivnog naselja koje se gradi, pogledao sam to na Internetu. U blizini sa druge strane Salandija je plaza Lepitsa koja je pescana, u vodi fini pesak, odlicna za kupanje, voda je topla i bezbedno je za decu.\nJa guglam na GE ali nigde ne nadjoh ove plaze, je'l moze neko da mi locira?\nAko se vratite do raskrsnice i krenete starim putem uz obalu u pravcu Korinta,slede plaze Polemarsa,Aliolos i Nea Epidaurus,uske,sa sitnim crnim sljunkom i drvecem uz rub tako da imate hlad i na samoj plazi.\nNi ovo ne mogu da lociram, moze pomoc prijatelja?\nMoze,naravno,samo ne znam sta vas zanima,kako da stignete do ovih plaza?\nZazolina ja ne mogu da lociram te plaze na Google Earthu a samim tim ne znam ni kako da dodjem do njih pa ako moze pomoc?\nja defintivno mislim da ti je to preveliko putesestvije... cak i da se sjurish do tamo za sat i po vremena (u sta sumnjam) preveliko je cimanje a i trosak. Sa obzirom da je po svemu sudeci lepo mesto kao i cela regija, mislim da bi pametnije bilo da pored odmora od XY dana u Tolo regiji ubacish i 3-5 dana recimo u toj regiji kako bi dole obisla plaze/oblast, a onda to upakovati sa nekim obilasko juzne ili centrale strane Peloponeza i ondak kuci...\novo bi bila neka moja zamisao... :)


Konzum je danas otvorio svoj novi prodajni objekat u Sarajevu u naselju Stup na adresi Stupska bb koji se prostire na više od 200m² i nudi bogat asortiman svježeg voća i povrća, pekarske, mliječne i delikatesne proizvode, osnovne životne namirnice, piće i slatkiše te proizvode za njegu, higijenu i kućanstvo.\nU narednoj sedmici Konzum će otvoriti još dva prodajna objekta i to 21.12. u Gračanici i 24.12. u Živinicama, te će tako u novu godinu ući sa maloprodajnom mrežom koja obuhvata 178 prodajnih objekata. U novootvorenoj prodavnici u Sarajevu je zaposleno 7 novih zaposlenika, dok će u prodavnicama u Živinicama i Gračanici posao dobiti 11 novih zaposlenika. Tako će Konzum pred sam kraj godine otvoriti i 18 novih radnih mjesta.


Predsedniče: Države da se ne mešaju u spor SPC-MPC | Ateisti Srbije\n← Slava GSP-a\nCIP daje 2 miliona za SPC vilu, 0 za prihvatilište za decu →\nPosted on 22.10.2012. by UO Ateisti Srbije\nPredsednik Nikolić je izjavio da “Otvoreni razgovori dve države mogu uticati da se dođe do najbezbolnijeg rešenja problema između dve crkve“, uz: “Ja vam kažem da sve to mogu da završim, ako hoće da razgovaraju sa mnom i da ‘spuste loptu’, a ako neće, onda nikada taj problem neće da bude rešen“, ali i: “Makedonija nije umela da reši taj problem, možda nije imala sagovornika u Srbiji. Danas ima sagovornika u Srbiji s kojim taj problem može da reši i taj sagovornik sam ja. Dovoljno poštujem Srpsku pravoslavnu crkvu i dovoljno me poštuju ljudi u Srpskoj pravoslavnoj crkvi da taj problem možemo da rešimo“.\nIz svega se može zaključiti da predsednik Republike Srbije i dalje ne razume Ustav Republike Srbije i njegov član 11, koji Republiku Srbiju definiše kao svetovnu, dakle, sekularnu državu, sa jasno razdvojenom državom od crkve, kao ni Zakon o predsedniku Republike, koji u članu 3. nadležnosti predsednika definiše kao one određene Ustavom. Takođe, izražavamo bojazan da predsednik Republike nije upoznat ni sa članom 44. Ustava RS koji jasno kaže da su crkve i verske zajednice ravnopravne i slobodne da samostalno uređuju svoju unutrašnju organizaciju i verske poslove.\nO sujetnom stavu da problem između SPC i MPC neće nikada biti rešen ako se on, Tomislav Nikolić u njega ne umeša, nećemo ni trošiti reči, jer on izlazi izvan okvira naše potrebe da ukazujemo na kršenje principa sekularnosti i predstavlja temu za neke druge organizacije.\nOvakvim, nesmotrenim izjavama, gospodin Nikolić, osim nedopustivog kršenja Ustava i Zakona, negativno utiče i na međudržavne odnose Republike Srbije i Republike Makedonije, što se može zaključiti nakon odgovora predsednika Makedonije, Đorđa Ivanova, koji je rekao da “Ostaje pri stavu da lideri mogu pomoći u okvirima svojih mogućnosti, ali da spor pre svega treba da reše dve crkve.“


Samo socijalizacijom romske djece i drugih marginaliziranih grupa možemo razbijati predrasude – STUDOMAT.ba\nSamo socijalizacijom romske djece i drugih marginaliziranih grupa možemo razbijati predrasude\nZahvaljujući novoj sportskoj opremi, Ženski univerzitetski odbojkaški klub „STUDENT UNTZ“ moći će nastaviti sa radom i organizovati kvalitetnije treninge za djevojčice koje klub okuplja.\nUSAID-ov Program podrške marginaliziranim grupama (USAID/PPMG) 2. juna 2018. godine klubu je u prostorijama tuzlanske Gimnazije Ismet Mujezinovi uručio nove dresove, majice, lopte i ostalu sportsku opremu, a vrijednost donacije je 8.000 KM.\n– Riječ je o klubu koji veliku pažnju posvećuje marginaliziranim grupama djece i sretni smo da smo kroz doniranje sportske opreme još jednom mogli podržati inicijative koje brinu o djeci i njihovom razvoju. Jako je važno podržavati svaki oblik socijalizacije marginaliziranih grupa djece i njihovu snažniju integraciju u zajednicu, istakao je Jasmin Bešić, direktor USAID-ovog Programa podrške marginaliziranim grupama.\nŽUOK „Student UNTZ“ jedan je od rijetkih klubova u Bosni i Hercegovini koji radi sa djevojčicama romske nacionalnosti, pretilom djecom, djecom slabijeg imovinskog stanja i drugim margonaliziranim grupama. Kroz sportske aktivnosti nastoje im osigurati uključivanje u svakodnevne društvene tokove i socijalizaciju kroz interakciju sa drugom djecom.\n– Jako je važno da se romska djeca uključuju u sportske i vannastavne aktivnosti, jer se samo na taj način mogu prevenirati sve negativne percepcije društva prema ovoj populaciji, ali i drugim marginaliziranim grupama djece, poručila je Admira Berberović, predstavnica romske zajednice.\nUSAID-ov program podrške marginaliziranim grupama pruža podršku lokalnim organizacijama i udruženjima koja se zalažu za prava, osnaživanje i dostojanstvo nedovoljno predstavljenih društvenih grupa u BiH.


OVDE SLEPI PROGLEDAJU, NEPOKRETNI USTANU, BOLESNI OZDRAVE... Bogomolju na KiM poštuju i Albanci, poklonici ga ne zaobilaze! - Informer Ad\nInformer/Wikipedia/Sputnjik | 21. 05. 2022.\nManastir Svetih vrača Kozme i Damjana jugoistočno od Orahovca je nepokretno kulturno dobro. Ime mesta dobijeno je po izvoru lekovite vode za oči\nManastir Svetih vrača Kozme i Damjana nalazi se u mestu Zočište, 5 klilometara jugoistočno od Orahovca i par kilometara jugoistočno od Velike Hoče i pripada Eparhiji raško-prizrenskoj Srpske pravoslavne crkve.\nPrvi pisani pomen manastira je u darovnoj povelje Stefana Dečanskog iz 1327. godine. Najstarije očuvane freske u crkvi, koja potiče iz perioda osnivanja su iz 14. veka.\nManastir je podignut u vreme Nemanjića\nU Zočištu više nema Srba\nKako u Zočištu nema više Srba, manastir najčešće posećuju meštani okolne Velike Hoče i Orahovca i stranci. Prema moštima svetitelja poštovanje gaje i lokalni, ali i Albanci iz drugih krajeva, zbog verovanja u isceljenje bolesti, a neki od njih i zbog griže savesti posle učestvovanja u rušenju manastira.\nAlbanci poštuju ovu svetinju\n- Dolaze domaći, kosovski Albanci, to je ovde tradicija ko zna koliko, nigde nije zapisano, ali čim dolaze kroz ceo 20. vek, verovatno su dolazili i ranije, u devetnaestom sigurno. Dolaze po potrebi, kada boluju od onih bolesti, koje lekari ne mogu da izleče tradicionalnom medicinom. Inače, svi kod nas dolaze kad su zemaljski lekari nemoćni - rekao je on ranije.\ndruštvo nemanjići manastir Svetih vrača Kozme i Damjana isceljuje mošti svetitelja


U industrijskoj zoni Rajlovac puštena u rad novoizgrađena transformatorska stanica\n27-11-2017 15:32:43 by Press\nU industrijskoj zoni Rajlovac danas je svečano puštena u rad novoizgrađena 110-kilovoltna transformatorska stanica. Njenim puštanjem u rad dugoročno je osigurano snabdijevanje ovog područja sa električnom energijom.\nTrafostanicu su otvorili premijer Vlade Federacije Fadil Novalić i generalni direktor Elektroprijenosa BiH Mato Žarić, a otvaranju je prisustvovao i načelnik Općine Novi Grad Sarajevo Semir Efendić, kao i brojni predstavnici privrednih subjekata i poslovnih partnera kompanije Elektroprijenos BiH.\nObzirom da je industrijska zona Rajlovac, gdje posluje oko 60 firmi sa oko 2.000 zaposlenih ljudi imala dosta problema sa napajanjem električnom energijom, puštanje u funkciju nove transformatorske stanice od izuzetnog je značaja za ovo područje .\n„Radi se o firmama u kojima su procesi na visokom tehnološkom nivou i gdje prekidi u snabdijevanju električnom energijom mogu da izazovu velike probleme. Ovdje imamo njemački „Veritas Automotive“ koji ima oko 350 uposlenih u autoindustriji, „Sprind“ koji proizvodi hranu, „Brojler“ i druge firme kojima je snabdijevanje električnom energijom od krucijalnog značaja. Realizacijom ovog velikog projekta, dugoročno je osigurano snabdijevanje električnom energijom ovog područja“, izjavio je načelnik Efendić.\nProjekat je koštao 4.254. 000 konvertibilnih maraka.\n„Obzirom da je distributivna mreža na ovom prodručju bila preopterećena za zadovoljavanje rastućih potreba, bilo je potrebno izgraditi novu transformatorsku stanicu u krugu postojeće i tako rasteretiti postojeću infrastrukturu“, riječi su direktora Žarića.\nOvom prilikom premijer Novalić je istakao da su ovakvi projekti od velikog značaja za našu privredu i građane.\n„On nudi konfor u snabdijevanju struje ovog mnogoljudnog područja i mogućnost širenja za privredu. Ova transformatorska stanica ne transformira samo napon struje, ona je istovremeno i transformacija našeg prilično zastarjelog sistema na novi evropski sistem napona. Na automatiku, nadzor i sigurnost u snabdijevanju“, kazao je premijer Novalić.\nDodao je da je Elektroprijenos BiH, kompanija koja je izvrstan primjer zajedničke međuentiteske saradnje, a u vlasništvu je Vlade FBiH i Vlade RS i radi na teritoriji cijele BiH veoma korisne stvari.


Udruženja državnih službenika F BiH: Saopštenje sa press konferencije | Zivinice.ba\nPočetna » Politika » Udruženja državnih službenika F BiH: Saopštenje sa press konferencije\tŠefik Gadžo22.10.2015 21:17\nUdruženja državnih službenika F BiH: Saopštenje sa press konferencije\nOba doma Parlamenta Federacije Bosne i Hercegovine (Predstavnički dom i Dom naroda) su u petak, dana 23.10.2015. godine zakazali vanredne sjednice sa ciljem, da se u neregularnoj procedure, mimo važećih propisa usvoji Zakon o izmjenama dopunama Zakona o državnoj službi Federacije BiH. Kao obrazloženje za ovakvo postupanje navodi se kako je neophodno ispuniti zahtjeve iz u javnosti često spominjane tzv. Reformske agende, što je apsolutno dezavuisanje građana. Iako nismo protiv reizbornosti rukovodećih državnih službenika, smatramo nedopustivim pravnim “nasiljem” da se zarad “uhljebljenja” politički podobnih kadrova, zakonska rješenja usvajaju mimio propisanih procedura, tajno i bez učešća javnosti. To obrazlažemo slijedećim:\nPrvo, Vlada je utvrdila prijedlog Zakona i uputila ga u HITNU procedure, zanemarujući negativno mišljenje Ureda za zakonodavstvo i usklađenost sa propisima Evropske unije (mišljenje broj:02-02/1-02-921/15 od 08.10.2015. godine). Zakon NIJE mogao biti u HITNOM postupku, jer nije razmatarn kao prednacrt. Osim toga, zakoni se u pravilu NE mogu usvajati u hitnom postpku, osim ako za to postoji neodložna potreba i ako bi donošenje zakona u redovnom postupku moglo izazvati štetne posljedice za Federaciju. Nisu dati nikakvi razlozi za hitni postupak, a ni mi ga ne vidimo s obzirom na sadržaj Zakona.\nDrugo, Zakonom se utvrđuje gubitak statusa državnog službenika za rukovodeće državne službenike (sekretare, pomoćnike rukovodioca organa, glavne inspektore itd.), a ostali državni službenici (nižerangirani) mogu bez ikakvog vrednovanja rezultata rada biti premješteni sa jednog na drugo radno mjesto i time postati umjesto o zakonu, ovisni o “volji”političkih oligarhija. Pri tome se zanemaruju osnovni ciljevi, koje treba da se ostvare reformom javne uprave na koju se obavezala BiH 2006. godine, a to su: javnost, ekonomičnost i politička neovisnost u radu, te stručnost i komptencije.\nTreće, ovakvim zakonom se drastično narušava poštivanje osnovnih principa iz istog zakona, i to principa EFIKASNOSTI I EKONOMIČMOSTI, PROFESIONALNE NEPRISTRASNOSTI I POLITIČKE NEOVISNOSTI.\nČetvrto, ako se obistine riječi Federalnog Ministra pravde, Mate Jozića (TV program, 19.10.2015.) u organe uprave Federacije BiH bit će bez ikakvih transparentnih i jasnih procedura i takmičenja u znanju i kvalitetu, biti “uhljebljeno” do 250 osoba (samo na Federalnom nivou), a ako se identičan Zakon usvoji i na drugim nivoima vlasti (kantonalnim/županijskim i lokalnim) može se očekivati još 2000 osoba na budžetima, što će u konačnici koštati ovu zemlju više stotina miliona KM (za jedan mandat).\nPeto, tražimo od poslanika oba doma parlamenta Federacije BiH da se Zakon vrati u redovnu procedure, kako bi svi zainteresirani u transparentnoj javnoj raspravi mogli da daju svoje primjedbe i sugestije, te da ne dozvole da se javnost dezavuiše amandmanom koji je Vlada navodno usaglasila sa Sindikatom, jer je sastanak održan u tajnosti i sa istim članstvo nije upoznato. O po našem mišljenju sramnoj ulozi Sindikata u ovom procesu, javnost će biti naknadno detaljnije upoznata./ PREDSJEDNIK UDRUŽENJA mr.sci.Zlatko Kovačević, dipl.ing.saobr./


Bursa u LŠ, Robijev Kajzeri u LE? - Sportske.net\nBursa u LŠ, Robijev Kajzeri u LE?\nNakon odluke UEFA da turski superligaši Fenerbahče i Bešiktaš budu izbačeni iz evropskih takmičenja naredne sezone, vrata LŠ i LE otvorila su se za Bursu i Kajzerispor na čijoj klupi sedi Robert Prosinečki.\nEvropska kuća fudbala juče je potvrdila očekivane odluke po pitanju kazni za dva turska superligaša zbog nameštanja mečeve u tamošnjem šampionatu.\nFenerbahčeu je izrečena zabrana igranja u evropskim takmičenjima dve godine, sa mogućnošću dodavanja još jedne, dok Bešiktaš neće nastupiti naredne sezone u Ligi Evrope.\nKako je došlo do upražnjavanja dva mesta u evropskim takmičenjima, najveći profiteri od ovakve odluke UEFA trebalo bi da budu četvrtoplasirani i petoplasirani klubovi u turskoj Superligi prethodne sezone.\nBursaspor najverovatnije će zauzeti mesto Fenerbahčea u kvalifikacijama za Ligu šampiona, dok će u Ligu Evrope direktno Kajzerispor Roberta Prosinečkog.\nHrvatski stručnjak i njegov tim biće nagrađeni za fenomenalnu sezonu u kojoj su od zone ispadanja stigli do samog vrha tabele. Uz to, ispostavilo se da je odluka Prosinečkog da ne pređe na klupu Bešiktaša bila vizionarska i vredna plasmana u Ligu Evrope.\nTako će Robi već na startu naredne sezone dosanjati san koji nije uspeo sa Crvenom zvezdom pre godinu dana.


KO SU BILI NEMANJIĆI (6): Stefan Dečanski - Lajk.rs Document\nPročitajte još... ĆERKA POKOJNOG PEVAČA U MUKAMA ZBOG KREDITA! Ela godinama živela kao PODSTANAR, plaćala ogromne KIRIJE: Doživela sam bizarnu stvar\nPročitajte još... BUBA KORELI PUŠTEN NA SLOBODU! Tužilac naložio pokretanje istrage\nPročitajte još... KAKO DA ZAOBIĐITE GUŽVU Danas se očekuju veliki zastoji, evo koji su ALTERNATIVNI PRAVCI i gde su radovi na putevima


Željezara i Željeznica u mraku ako ne plate struju\n1309 pregleda\t1 komentar(a)\nVijesti 21. decembra 2008\n21.12.2018. 07:58h Ažurirano: 21.12.2018. 08:45h\nNikšićka Željezara i Željeznica Crne Gore ostaće bez struje, ukoliko do januara ne izmire dugovanja za utrošenu električnu energiju - upozoreno je iz Odbora direktora Elektroprivrede. U EPCG kažu da Željezara duguje oko 1,5 miliona eura, a Željeznica milion. - Nikšićka fabrika nije platila dvije posljednje fakture, što iznosi od 1,2 do 1,5 miliona eura i biće isključena ukoliko dug ne vrati do Nove godine. To važi i za Željeznicu Crne Gore – rekao je „Vijestima“ predsjednik Borda direktora energetske kompanije Srđan Kovačević.\nPredstavnici holandske kompanije MNSS, sa domaćim menadžmentom, “zaboravljaju” da izmiruju obaveze, a nedavno su, kao posljedicu sukoba sa Prvom bankom, najavili da mogu privremeno prekinuti proizvodnju i početi da otpuštaju radnike.\nPredsjednik Elektroprivrede kaže da će država preuzeti dio duga Željeznice, a ostatak moraju platiti.\nDirektni potrošač je i Kombinat aluminijuma Podgorica i, kako tvrdi Kovačević, do sada je ta fabrika redovno plaćala mjesečne fakture za utrošenu električnu energiju. EPCG isporučuje Kombinatu godišnje dvije trećine struje po povoljnijim uslovima, odosno po prosječnoj cijeni od 36 eura po megavatu.\n- Plašim se da već od ovog mjeseca ne bude problema sa KAP-om, jer je kompanija u teškoj finansijskoj situaciji - upozorio je Kovačević. Radnici Elektroprivrede već nekoliko mjeseci sprovede prinudnu akciju isključenja domaćinstava sa nagomilanim računima za utrošenu energiju.\nKovačević tvrdi da i prema građanima i preduzećima neplatišama isto postupaju.\n- Dobijam i pisma da se selektivno isključuju potrošači koji ne plaćaju struju. To je nemoguće. Iste mjere preduzimamo prema svima, čak smo angažovali na određeno i nove ljude koji nadziru rad na terenu – tvrdi Kovačević.


BRENIN MUÅ½ hteo da IZBACI NOVAKA iz tenisa govoreÄ‡i da ima BOLESNO SRCE! ðŸ˜²ðŸ˜²ðŸ˜² | Red Portal\nBRENIN MUÅ½ hteo da IZBACI NOVAKA iz tenisa govoreÄ‡i da ima BOLESNO SRCE! ðŸ˜²ðŸ˜²ðŸ˜²\nIzvor: redportal.rs, Foto: rtvbiser.rs / redportal.rs\nNovakov otac joÅ¡ jednom potvrdio Å¡okantnu istinu\nNovak Ä�okoviÄ‡ je danas jedan od najboljih tenisera i sportista svih vremena, kome se ceo svet klanja i divi, a pre samo 20 godina, prema reÄ�ima njegovog oca, Å¾ivot je mogao da mu ode u sasvim drugaÄ�ijem smeru, baÅ¡ kada je sa samo 14 godina bio juniorski Å¡ampion u sve 3 kategorije!\nTada siromaÅ¡na porodica Ä�okoviÄ‡ uloÅ¾ila je sve Å¡to su imali u karijeru svog sina i snalazili se na sve moguÄ‡e naÄ�ine samo kako bi Novaka mogli da "lansiraju u visine" kako bi postao ono Å¡to je danas - NAJBOLJI IKADA.\nSRÄ�AN OTKRIO NOVAKOVE EMOTIVNE REÄŒI â�¤ï¸� Nije hteo da posluÅ¡a oca i zbog PARTIOTIZMA je otiÅ¡ao u Tokio!\nPrema reÄ�ima SrÄ‘ana Ä�okoviÄ‡a u svemu tome mogao je da ih spreÄ�i tadaÅ¡nji predsednik Teniskog saveza Slobodan Å½ivojinoviÄ‡, muÅ¾ Lepe Brene koji je odvratio vlasnika velike firme da uloÅ¾i novac u Novaka jer ima mane - bolesno srce, slabu petu i tata mu je nemoguÄ‡ za saradnju.\nOn je na taj naÄ�in hteo da pogura svoje tenisere, juniore, za koje je garantovao karijeru, a Novaka da skloni iz tenisa iako su veliki struÄ�njaci govorili da je neverovatan talenat, govorio je Noletov tata.\nProÅ¡la je porodica Ä�okoviÄ‡ kroz mnoga nedaÄ‡a, prepreka, izazova, uspona i padova.\nUprkos svemu, uspeli su! ðŸ’– Novak je sada sa svoje 34 godine rekordne 332 nedelje na svetskom tronu sa fantastiÄ�nim rezultatima u karijeri i titulom nesavladivog sportiste.\nPrisetimo se govora SrÄ‘ana Ä�okoviÄ‡a koji otkriva ovu priÄ�u:\nIZVOR: YT / dekigrocka1\nO tome je nedavno opet progovorio Novakov tata, Å¡to moÅ¾ete Ä�uti u videu 14. minut.\nIZVOR: YT / Biznis PriÄ�e\nNOVAK zapoÄ�eo 332. nedelju NA VRHU ATP LISTE! ðŸ¥Ž\nÄ�OKOVIÄ†: VIDIMO se u PARIZU 2024, IDEMO PO ZLATO ðŸ¥‡ðŸ�†\n#slobodan boba zivojinovic\nJokiÄ‡ OTKAZAO sopstveni DOÄŒEK u SOMBORU! ðŸ˜²ðŸ˜²ðŸ˜²\nUHAPÅ EN bivÅ¡i zadrugar ZOLA ðŸ˜²


Prva Srpska Televizija :: Film :: Plavooki Miki\n18. 09. 2018. 12:33 >> 12:36\nHju Grant je Majkl, Britanac koji živi na Menhetnu gde vodi uspešnu aukcijsku kuću. Upoznaje Đinu u koju se odmah zaljubljuje. Kada je nakon par meseci zaprosi, ona ga odbija uz objašnjenje da zbog svoje porodice nikada neće moći da se uda za njega.\nUskoro saznaje da je Đinin porodični problem - njen otac Frenk mafijaški bos. Iako je ranije Đinine mladiće, uglavnom, maltretirao, Frenk je prema Majklu drugačiji.\nMalo po malo, Majkl se uvlači u mrežu kriminalnih radnji kako bi udovoljio Frenku. Da bi se u potpunosti uklopio u model gangstera, počinje da imitira mafijaški govor i da se predstavlja kao Plavooki Miki, kriminalac iz Kanzas Sitija.\nProdukcija: Velika Britanija, 1999.\nUloge: Hju Grant, Džin Triplhorn, Džems Kan\nRežija: Keli Mejkin\nOriginalni naslov: Mickey Blue Eyes


Naslov originala: Sociologie de la famille / Martine Segalen\nU svom nastojanju da studentima i stručnjacima približi savremena kretanja u porodičnom životu autorka znalački i kreativno kombinuje znanja i činjenice koje se tiču prošlosti, savremena istraživanja i njihove rezultate ubedljivo predočene s teorijskim ali i političkim dilemama s kojima nas suočava svakodnevica življenja u porodici u Evropi. Od straha od nestajanja porodice i njenih funkcija koji je zavladao početkom sedamdesetih, preko kritike pojedinih struktura porodice, pa sve do optimizma osamdesetih godina i ponovne vere u njenu svetlu budućnost, porodica je neprestano bila u žiži interesovanja javnosti. U nastojanju da\nprikaže na koji način je porodica odolevala društvenim promenama ili se pak, s njima usklađivala, Martin Segalan se, koristeći multidisciplinarni pristup, fokusirala na analizu moderne dimenzije porodice. Odsustvo tvrdog teorijskog, i distanciranje od još tvrđih ideološko-političkih pristupa, znak je autorkine zrelosti ali i metodološke otvorenosti prema sagledavanju novih procesa, pojava, mišljenja i ponašanja u porodičnoj sferi koja tu oblast daleko od svake funkcionalne sistematike primerene udžbeniku, čine uzbudljivom i nepredvidljivom za pisca ali i za čitaoca. Uostalom, da li postoje konačni stavovi, ocene, zaključci za bilo koji od fenomena koji se u knjizi pokreću: seksualne slobode, homoseksualne zajednice, porast razvoda ali i obnovoljenih porodica, porodično nasilje, pomirenje majčinstva i zaposlenosti, otvaranje generacijskog jaza, državno mešanje u privatnu sferu i mnoga druga?\nOstali naslovi koji sadrže ključne reči: Sociologija porodice , Porodica\n2009; Tvrd povez; latinica; 21 cm; 546 str.; 978-86-7102-316-0;\nMartin Segalen (autor)\nIzdavač: Clio; 2009; Tvrd povez; latinica; 21 cm; 546 str.; 978-86-7102-316-0;\nMartin Segalan je profesor sociologije na univerzitetu Pariz X. Autor je brojnih radova medu kojima se isticu Ethnologie de la France, (1986) i „Les études européanistes“ in Ethnologie (2001). Urednik je izdanja: Jeux de familles (1991), La famille en Europe. Parenté et perpétuations familiales en Europe (1995), Ethnologie. Concepts et aires culturelles (2001).


Optimization of construction measures for reducing heating energy demand in residential buildings\nPetojević, Zorana M.\nSektor zgradarstva je najveći pojedinačni potrošač energije. Unapređenje energetske efikasnosti u zgradarstvu jedna je od najšire promovisanih mera za smanjenje eksploatacije neobnovljivih izvora energije i ublažavanje klimatskih promena kroz smanjenje emisije ugljen-dioksida. Ultimativni cilj treba da bude povećanje efikasnosti korišćenja energije i usporavanje rasta ukupne proizvedene energije, što zasigurno dovodi do ublažavanja klimatskih promena. Predmet istraživanja u ovoj disertaciji jeste energetska efikasnost u stambenim zgradama u delu koji se odnosi na smanjenje potrebne energije za grejanje. Uže gledano, predmet istraživanja su: (1) metode za proračun i procenu toplotnih gubitaka termičkog omotača zgrade u nestacionarnim uslovima prenosa toplote; i (2) višekriterijumski modeli za izbor i ocenu energetske efikasnosti građevinskih mera kod izgradnje novih ili energetske sanacije postojećih zgrada. Cilj istraživanja je bio da se definiše model koji bi davao podršku projekt men...adžeru u procesu donošenja odluke vezane za izbor optimalnog rešenja pri izgradnji novih objekata ili rekonstrukciju postojećih, pri tome sagledavajući investicionu odluku sa više aspekata imajući u vidu i zahteve velikog broja zainteresovanih strana, kako u kratkoročnom tako i u dugoročnom periodu. U cilju ostvarenja postavljenog zadatka prvo je razvijen originalan precizan matematički model koji opisuje fizički proces razmene toplote između objekta i okoline, a koji dalje predstavlja osnov za pouzdan proračun troškova u periodu eksploatacije, definisanje mogućeg termalnog komfora u objektu kao i procenu uticaja objekta na životnu sredinu. S obzirom na postavljene ciljeve istraživanja, u disertaciji su prezentovana dva rezultata: (1) razvijen je novi pristup za određivanje svih relevantnih dinamičkih termičkih veličina koje služe za procenu prenosa toplote kroz građevinske elemente netransparentnog dela fasade i ocenu toplotnog komfora u zgradama i (2) razvijen je višekriterijumski model za optimizaciju izbora građevinskih mera koji u sebi, pored energetskih, finansijskih i ekoloških parametara, sadrži i dinamičke termičke parametre kao kriterijume za ocenu toplotnog komfora u zgradama...\nBuilding sector is the largest individual energy consumer. Increasing energy efficiency of buildings is one of the most widely promoted measure for reducing exploitation of non-renewable energy sources and mitigating climate changes through carbon dioxide emission reduction. The ultimate goal should be to increase the efficiency of energy use and the slowdown in overall energy produced, which certainly leads to climate change mitigation. The subject of research in this dissertation was energy efficiency in the residential building sector, in particular, the reduction of energy demand for heating. Narrowly seen, the subject of research was: (1) methods for calculating and estimating heat losses through the building’s thermal envelope in non-stationary conditions of heat transfer and (2) multi-criteria decision-making models for evaluating the energy efficiency of building construction measures for new or existing residential buildings. The aim of the research was to define a model that ...will support a decision-making process that project manager passes when making an optimal decision regarding the construction of new buildings or the refurbishment of old ones, respecting a large number of stakeholder requirements that project manager must deal with and considering many aspects of the investment in the short and long term. The task was to develop an original precise mathematical model describing the physical process of heat exchange between the building and the environment, which further provides the basis for a reliable calculation of the costs related to energy consumption incurred during the exploitation phase, the assessment of the achieved thermal comfort in the building as well as the assessment of the environmental impact of the building. Having in mind the stated research objectives, two resultes have been presented in the dissertation: (1) a novel approach has been developed for the determination of all relevant dynamic thermal caracteristics used to estimate heat transfer through the opaque components of the building envelope in a dynamic regime and the assessment of thermal comfort in the building and (2) a multi-criteria decision-making model has been developed for the selection of optimal construction measures that, in addition to energy, financial and environmental parameters, implies the introduction of dynamic thermal parameters as criteria for assessing thermal comfort in buildings...\nIstraživanje 16 mikro hidroelektrana sagrađenih u slivnom području Timoka u cilju povnjćanja njihove energetske efikasnosti (RS-18001)\nEnergetska efikasnost / Energy Efficiency / Residential Buildings / Thermal Impulse Response / Heat Losses / Dynamic Thermal Performance / Construction Measures / Multi-objective Optimization / Stambene zgrade / Termalni impulsni odziv / Toplotni gubici / Dinamičke termičke karakteristike / Građevinske mere / Višekriterijumska optimizacija